text:
Cha toir an Riaghaltas air uachdarain fearann a reic
Thuirt Prìomh Mhinistear na h-Alba, Ailig Salmond, nach bi e idir a' stèidheachadh lagh a bheireadh air uachdarain am fearann a reic an aghaidh an toil.
'S e a gheall Mgr Salmond, aig co-labhairt bhliadhnail Fearann Coimhearsnachd na h-Alba aig Sabhal Mòr Ostaig air an deireadh sheachdain, gum bi millean acair de dh'fhearann na h-Alba an sealbh an t-sluaigh ro 2020.
Bha e airson dearbhadh gun robh an riaghaltas Nàiseantach aige air cùl luchd ath-leasachadh an fhearainn, às dèidh mar a chaidh an Riaghaltas a chàineadh an t-seachdain seo chaidh.
Thuirt e cuideachd gum biodh an lagh ga dhèanamh nas simplidhe, agus gheall e tuilleadh airgid airson sin a thoirt gu buil.
Toil Poileataiceach
Tha beagan gann air 19,500,000 acair fearainn ann an Alba.
Tha dragh air luchd-iomairt nach eil an toil poileataigeach ann an Alba airson ath-leasachadh an fhearainn a thoirt air adhart.
"Feumaidh tu reachdas, le toil phoileataigeach air a chùlaibh," thuirt Cathraiche Fearann Coimhearsnachd na h-Alba, Dàibhidh Camshron.
"Ma tha an toil phoileataiceach ann, bu chòir gun tachair e.
"A rèiste, tha sinn a' guidhe gum bi an toil phoileataiceach ann airson toirt air ath-leasachadh an fhearainn ann an Alba obrachadh air feadh na dùthcha.
"Chan ann air Ghàidhealtachd agus anns na h-Eileanan a-mhàin, ach air feadh na h-Alba - bailtean agus tuath," thuirt e.
Tha Mgr Camshron gu mòr airson 's gum bi còir aig coimhearsnachdan fearann a cheannach an aghaidh toil an uachdarain.
"Ann an cuid de shuidheachaidhean, le barantasan iomchaidh ann an àite, gun teagamh. Chan eil ceist air sin," thuirt e.
"Tha suidheachaidhean ann far a bheil - 's dòcha gu bheil coltas cruaidh air seo - ach far a bheil an fheadhainn a tha an urra ri sgìrean sònraichte, air na sgìrean a cheannach air na h-adhbharan ceàrr.
Cùirtean Eòrpach
"Cheannaich iad am fearann mar in-ionmhas. 'S iad companaidhean bho thall-thairis a th' annta ann an cuid de shuidheachaidhean.
"Ach tha faireachdainn an nach eil dragh aca mu na thachras air an fhearainn a tha leotha.
"Nis, bu chòir dleastanas a bhith orra dha na daoine, agus don fhearann sin fhèin," thuirt e.
Thuirt Mgr Salmond nach biodh leithid de chòir sin glic idir ge-tà, 's gum fàgadh e Alba ann an cùirtean na h-Eòrpa fad iomadh bliadhna.
"Nam feuchadh sinne ri fearann a cheannach gun roghainn a bhith aig an fheadhainn leis a bheil e, bhiodh sinn sna cùirtean Eòrpach fad ghinealaichean. Tha sin gu math soilleir," thuirt e.
"Air an làimh eile, tha fhios againn, tro shiostam a' Chòir Cheannaich a th' againn an-dràsta fhèin, gu bheil iomadh coimhearsnachd a dh'iarradh sin a dhèanamh, ach gu bheil cho toinnte 's gu bheil an reachdas a' cur bacadh orra.
"Tha fhios, mar sin, gur e an rud glic a dhèanamh, na cnapan-starra sin a thoirt air falbh, an t-ionmhas a chur air adhart, agus a bhith a' toirt na h-uidheamachd do na coimhearsnachdan, gus an dèan iadsan an obair. 'S e sin a tha fa-near dhuinn," thuirt e.
Buidheann-Rèiteachaidh
Ged a bha sin na bhriseadh dùil do chuid, gheall am Prìomh Mhinistear gun deadh laghan ùra a chur an gnìomh anns a' Phàrlamaid seo.
"'S e targaid gu math dòchasach a th' ann am millean acair, ach targaid a ghabhas coileanadh," thuirt Mgr Salmond.
"Gabhaidh e coileanadh leis an fhianais a th' ann air cho math 's a tha coimhearsnachdan air an ath-bheothachadh nuair a tha sealbh aca air an fhearann.
"Tha mise airson fuireach ann an dùthaich far a bheil millean acair fearainn ann an làmhan choimhearsnachdan. Sin an seòrsa dùthaich as fheàrr," thuirt e.
Chuala a' cho-labhairt gu bheil bacadh air suas ri 90% de na coimhearsnachdan aig a bheil ùidh ann a bhith a' ceannach an cuid fearainn ri linn cho toinnte 's a tha am pròiseas.
Am measg nan leasachaidhean a tha gam moladh airson cuideachadh le sin, tha gun tèid buidheann-rèiteachaidh a chur air chois a stiùireadh choimhearsnachdan agus uachdarain.
"Far a bheil oighreachd nach eil airson an gnothach a reic, feumaidh rudeigin a bhith ann a bheir orra tighinn chun a' bhùird," thuirt Aonghas Mac Ille Mhaoil, bho Stòras Uibhist, a tha a' cur taic ris a' mholadh.
"Chan eil thu ag ràdh gum feum lagh a bhith agad a cuireas a-mach iad, ach gun toir iad chun a' bhùird iad airson coimhead dìreach dè ghabhas dèanamh? Dè mar a ghabhas e dèanamh?
"Agus ma ghabhas sin dèanamh agus an lagh air do chùlaibh airson sin a dhèanamh, thig e air adhart," thuirt e.


c: text/html

text:
Bhon Laideann spiorad a 'ciallachadh anail no anail, tha brìgh farsaing aig an spiorad briathrachais a rèir an t-seallaidh anns a bheil e air ainmeachadh, air feadh eachdraidh tha daoine air iomradh a thoirt air an spiorad mar a' phàirt sin de-chreidsinneach den duine a tha a 'riochdachadh beatha, mòran chultaran, chreideamhan no sects, tha i stèidhichte gu mòr an smuaintean mu bhuaidh na spioradan anns ar saoghal, cuid ag ràdh gun urrainn dhaibh a dhèanamh le spioradan tro mheadhonan, sagairt, daoine a tha air a choileanadh ìre àrd de spioradalachd no daoine aig a bheil Aon uair 's gu bheil soillseachadh air a ruighinn, tha barrachd radaigeach eile fhathast a' tagradh gun do lorg iad dòigh air tilleadh chun na spioradan agus gan toirt a-steach ann an cuirp shagart no daoine a dheasaich iad gu creideas gus am faigh iad anns an daonnachd. Tha mòran de sgoilearan fhathast air obair litreachail farsaing a dhèanamh a 'bruidhinn mu na seallaidhean sin bho phlèana eile agus eadhon a' tagradh gum bi eadar-dhealachaidhean ann spioradan math agus dona. San artaigil seo bidh sinn a 'bruidhinn mu na h-eadar-dhealachaidhean eadar na seòrsaichean spioradan sin. Lean air adhart a 'leughadh →
Rudan 5 bu chòir dhut fios a bhith agad mu Spioradachas
Is e spioradail a th 'ann an cleachdadh de bhunadh Eòrpach a tha a' feuchainn ri nàdar an duine a mhìneachadh tro a spiorad, is e seo a 'chùis a bhith a' feuchainn ri ceangal fìor eadar saoghal spioradan agus daoine a stèidheachadh, gus seo a choileanadh ceistean mun àm a dh'fhalbh, an latha an-diugh agus an àm ri teachd no dìreach faigh beagan ionnsachadh mu na seallaidhean sin ris a bheil iad a 'comharrachadh feartan diadhaidh. B 'e an neach-aithris ab' fheàrr aige, Allan Kardec, a thug seachad seachad spioradalachd mar fheallsanachd agus dòigh air daonnachd a leasachadh le bhith ga dhèanamh soilleir nach e creideamh a bh 'ann an spioradalachd.
Nise, bheir sinn seachad rudan 5 a bu chòir dhut fios a bhith agad mu spioradachd. Lean air adhart a 'leughadh →
Am faod mi creidsinn ann an ath-sgeadachadh an spioraid?
An ath-sgeadachadh 'S e am moladh gun fa leth brìgh de dhaoine (an dara cuid inntinn, anam, mothachadh no lùth) a' gabhail ri buidheann stuth eil aon uair ach iomadh turas mar a tha a 'bàsachadh agus a bhith reborn creideamh, gus leantainn air adhart a' fulang agus a 'fàs, beatha an dèidh beatha .
An creideas ann an ath-sgeadachadh Tha e air a bhith an làthair air feadh an cinne-dhaonna bho shean, sa mhòr-chuid an Ear chreideamhan leithid a 'chreideimh Hindu, agus Buddhism Taoism, agus ann an cuid de threubhan Afraga agus chreideamhan ann an Ameireaga agus an Astralàisia. Ann an eachdraidh a 'chinne-daonna, a' chreideas gu bheil an neach a chaochail a bhios a 'fuireach no a' nochdadh còmhla ri fear eile corp (le trice nas bith pearsantachd) air maireachdainn fiù 's taobh a-staigh Judeo-creideamhan Crìosdail (Crìosdaidheachd, chreideimh Iùdhaich agus Islam). Is e dìreach an aon fheadhainn nach eil ga mheasadh, ach tha iad air a bhith ann an cruth diofar heresaidh agus dreuchdan neo-oifigeil. Lean air adhart a 'leughadh →
Fàs Pearsanta tro Tarot agus Clairvoyance
Is mise an seòrsa neach, le creideas làidir, nar taobh a-staigh. Tha mi a 'creidsinn gu bheil gach aon againn, tha sinn fa leth agus foirfe, dìreach, feumaidh sinn an dòigh a lorg, gus ar comas mòr a leasachadh, bogadh am broinn sinn fhìn.
Tha feartan aig gach neach air a 'phlanaid seo a bhith a' coileanadh, a h-uile càil a dh'fheumas, le deagh ghaol dha daoine agus e fhèin, a dhèanamh aig a h-uile h-àm de bheatha.
Anns a h-uile h-aon de ar beatha, tha sinn a 'faighinn a-mach agus a' stèidheachadh mhìorbhailean mòra. Is e an aon mhac de bhith a 'leughadh nan loidhnichean seo an-dràsta, aon dhiubh. A bharrachd air suidheachadh sam bith eile anns a bheil thu fhèin a h-uile latha, a h-uile h-aon, tha e fhèin, fìor mhìorbhail. Lean air adhart a 'leughadh →

robotstxt: allowed

filter: keep


text:
- TIOTAL
- Làmhachas Saor-thoileach Inbhir Nis, 1881
- EXTERNAL ID
- GB1796_1999_116_170
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1881
- LINN
- 1880an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11241
- KEYWORDS
- Làmhachas Saor-thoileach Inbhir Nis
Pàirc Bhell
Pàirc Farraline
Institiùd Dhr Bell
Leabharlann Poblach Inbhir Nis
buidhnean-airm saor-thoileach
Cathan Clèireil
Artaigilean Cogaidh agus Achd Ar-a-mach
Armlainn Bhuidhnean-airm
Arm Ceangailte
Dìon
Làmhachas Saor-thoileach Inbhir Nis ann am Pàirc Bhell, a-nise Pàirc Farraline. 'S e Institiùd Dhr Bell an togalach a tha air an cùlaibh, a tha a-nise air a chleachdadh mar Leabharlann Poblach.
Chaidh na Buidhnean-airm Saor-thoileach a chruthachadh an toiseach mar bhuidhnean Neo-eisimeileach, agus bha an deiseachan cha mhòr an urra ris an luchd saor-thoileach fhèin. Ann an 1861, chaidh riaghailtean a chur an clò, a' toirt stiùiridh air nithean leithid comhairle agus trèanadh nan oifigearan agus chaidh na companaidhean a roinn nan Cathan Clèireil. Ann an 1871 thàinig iad fo smachd Artaigilean Cogaidh agus Achd Ar-a-mach an dèidh a bhith air an toirt thairis do Rùnaire na Stàite airson Cogaidh. Ann an 1873, thàinig smachd air ais do na h-Armlainn Bhuidhnean-airm agus airson a' chiad uair thàinig iad gu foirmeil a rèir an Airm Cheangailte.
As dèidh ath-leasachaidhean an airm ann an 1881 bha na Buidhnean-airm Saor-thoileach nam pàirt mhòr dhe na rèiseamaidean ionadail. Ann an 1887-88 chaidh iad air ais gu bhith nam buidhnean saor-thoileach fo na rèiseamaidean mòra. Cha robh aca ri dhèanamh ach an dùthaich a dhìon aig an taigh agus cha robh aca ri dhol a-null thairis.
Thàinig na Buidhnean Saor-thoileach gu bhith nan Airm Thìreil as dèidh leasachaidhean Haldane ann an 1908 agus chaidh an atharrachadh gu bhith ag obrachadh, nam biodh feum orra, mar arm taiceil anns an Roinn Eòrpa. Thachair seo ann an 1914 nuair a thàinig air an Arm Thìreil a dhol dhan Fhraing.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- Foillseachaidhean Taghaidh, 1874: Postair a' toirt taic do Theàrlach Friseal Mac an Tòisich
- EXTERNAL ID
- Z_QZP40_2915_P071
- LINN
- 1870an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 9013
- KEYWORDS
- taghaidhean
poilitigs
luchd-poilitigs
pàrtaidhean poilitigeach
Chaidh a' bhileag no an sanas seo fhoillseachadh le sgioba iomairt Theàrlaich Fhriseil Mac an Tòisich, tagraiche Libearalach neo-eisimeileach airson sgìre-taghaidh Bailtean Inbhir Nis, ann an Taghadh Coitcheann 1874. 'S e cuspair a chaidh a thogail gu tric rè iomairt an taghaidh le luchd-taic Aonghais Mhic an Tòisich an Ràthaig Mhòir gun robh Friseal Mac an Tòisich na Thòraidh ged a bha e a' seasamh mar Libearalach. Tha an sgrìobhainn seo a' dol às àicheadh na casaid seo agus a' cur an aon chasaid às leth Fear an Ràthaig Mhòir.
B' e toradh an taghaidh airson Bailtean Inbhir Nis (a' gabhail a-steach Inbhir Nis, Inbhir Nàrann, Farrais is A' Chananaich):
Friseal Mac an Tòisich (Libearalach neo-eisimeileach) - 1,134
Mac an Tòisich an Ràthaig Mhòir (Libearalach) - 879
Mac an Tòisich an Tuilm (Tòraidh) - 16
Fhuair na Libearalaich aig Uilleam Gladstone a' mhòr-chuid de na bhòtaichean san taghadh, ach fhuair na Tòraidhean aig Benjamin Disraeli a' mhòr-chuid ann an Taigh nan Cumantan. 'S e pàirt mòr den adhbhar gun d' fhuair iad iomadh roinn-taghaidh gun fharpais


text:
- TIOTAL
- Agallamh le Fay Anderson mu shiubhal aig àm a' chogaidh
- EXTERNAL ID
- WD_HF04_TRACK04_ANDERSON
- SIORRACHD/PARRAIST
- EARRA-GHÀIDHEAL: A' Chille Mhòr 'a Cille Bhrìghde
- DEIT
- 2005
- LINN
- 2000an
- CRUTHADAIR
- Fay Anderson
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 3214
- KEYWORDS
- An Dara Cogadh
An Dàrna Cogadh
cogaidhean
Eilean Cholla
claistinneach
Tha cuimhn' aig Fay Anderson mar a bha feum aice air leabhran Cead-siubhail, passport, gus an dèidheadh i a dh'Eilean Cholla san Dàrna Cogadh.
Aon de na rudan a thachair 's ann a bha sin nuair a bha an teaghlach againn a' tadhal air Eilean Cholla, greis a-steach dhan chogadh - bhiodh e naoi ceud deug - a-nis a' smaoineachadh air ais - ceathrad 's a dha? Agus sin sinn, a' tighinn suas air treana na h-oidhche o Shràid Bhochanan an Glaschu - rud gu math togarrach do chlann òg - agus thigeadh tu dheth aig sia uairean sa mhadainn san Òban gus an glacadh tu am bàta Loch Eireann dha na h-eileanan, agus bha duine mòr ann an turas-sa. Agus bha feum againn air leabhranan Cead-siubhail! Cha leigeadh iad leinn an t-Òban fhàgail gun leabhran Cead-siubhail. Agus m' athair, a rugadh 's a thogadh sna h-eileanan -
Donnchadh MacAonghais: Bha mise air an Loch Eireann, seadh.
- chaidh e buileach às a rian. 'Tha mi a' dol a chèilidh air mo mhàthair agus cha robh feum a-riamh air cead-siubhail airson sin!' thuirt e. Ach co-dhiù, dh'fheumadh sinn ar leabhranan cead-siubhail fhaighinn agus bhiodh sin air eagal 's gur e 'spy' no 'fifth columnist', mar a dh'ainmicheadh iad, a bh' ann an gin againn.
Chaidh an t-agallamh seo a chlàradh mar phàirt de phròiseact 'Maoir rannsachaidh a' Chogaidh' ann an 2005 ann am Bun-sgoil Cheann Loch Lìobhann.


text:
Radiologic teicneòlaichean Iob Tuairisgeul / Chùrsa agus Duty Sample
superadmin
An t-Ògmhios 28, 2016
Uncategorized
319 Seallaidhean
artaigealan co-cheangailte
Gabh x ghathan CAT agus sgrùdaidhean no render nonradioactive solarachaidhean a-steach patientis sruth-fala airson adhbharan a tha breithneachaidh. Teicneòlaichean gabhail a-steach a tha a 'cuimseachadh air ro-innleachdan a bharrachd a tha a' dèanamh sganadh.
Lorg Cuideachd
Adhartachadh seirbheisean-ionmhais, mar eisimpleir airson morgaids, chìs, agus tasgaidhean stiùireadh do luchd-cleachdaidh na bancaireachd …


text:
Ceatharnaich à Somailia a' gabhail greim taingear mòr
Chuala mi aithris o chionn dà latha gun do rug ceatharnaich somaileanaich greim air taingear far costa sear Afraga. An toiseach, shaoil mi gur e seann aithris a bh' ann a bhuineadh do thachairteas eile nuair a chaidh bàta eile a thoirt an greim 's mòran armachd air bòrd. Ach 's e tachairteas ùr a tha seo. A rèir coltas, 's ann a tha na ceatharnaich air am bàta a thoirt air ais dhan phort aca ann an Somailea 's an sgioba am brùid feuch am faigh iad airgead airson na sgioba air neo cuiridh iad as dhaibh 's ma dh' fheuchas duine dad airson an sàbhalachadh, leigidh iad a-mach a chuid ola as an taingear.
Tha an suidheachadh duileach seo a' toirt do mo chuimhne prògram a chunnaic mi air an teleibheisean air ceatharnais aig mhuir a th' air fàs ro chumanta an latha an diugh. Dh' aithris am prògram sreath de euceart a bha ceart cho duilich sa th' againn an-dràsda: sgioba gun dìon aig mhuir a' fulang gu dubh ann an làmhan ceatharnaich.
Dh'innse am prògram an uair sin nach robh deagh fhuasgladh ann dhan t-suidheachadh duilich a tha seo. Bith an spùidheadaireachd seo a' tachairt mar as trice sna h-àitichean nach eile buileach fo smachd duine sam bith.
Dhomh-sa, tha am fuasglach cho sìmplidh: leig na sgiobaidhean nam bàtaichean an dìon fhèin. San t-seann aimsir, air gach luing bha seòmar a bha làn de chlaidheamhan 's gunnaichean-làimhe a rachadh cuir gu feum uair sam bith a dh' fheuchadh buidheann de cheatharnaich greim a ghabheil air a' luing. An latha an-diugh, air gach luing, bu chòir a bhith an dearbh leithid de sheòmar ach làn de AK-47. Leis na sgiobaidhean-luinge armaichte mar sin (aig a bheil ùidh mhòr ann a bhith sabaid mar dhiabhal, bith prìs ceatharnais air a dhol an àrd agus theid na ceatharnaich do thargaidean nas fhasa.
Rinn am prògram a chunnaic mi iomradh air am fuasgladh sin ach thuirt iad nach robh seo iomchaidh. Thug iad sreath de leisgeulan ach aig bun na cùise, 's e droch fheallsanachd a th' aca. Tha e a' cuir iomgain orra nuair a bhios daoine comasach an dìon fhèin. Chan eil sin iomchaidh. B' fheàirda feitheamh ri feachdan ceart a tha ceudan de mhìltean air falbh. Abair amaideas.
Agus smaoinich air an sgrios dhan arainneachd ma leigeas na ceatharnaich a-mach an t-ola gun a bhith deanamh iomradh air, sin uile air sàilleamh nach eil deònach leigiel daoine an dìon fhèin.


text:
Ùlpan feumach air barrachd taic-airgid
Tha eòlaiche air an dòigh teagaisg Ùlpan den bheachd nach bi an cùrsa soirbheachail ann an Alba mura tèid na h-uairean san t-seachdain a tha an cùrsa a' ruith a leudachadh.
Tha Ùlpan - a th' air a lìbhrigeadh le companaidh phrìobaidich Deiseal Eta - na phàirt de ro-innleachd Bhòrd na Gàidhlig gus amas gum bi 65,000 neach-labhairt Gàidhlig ann an Alba ro 2021.
Chaidh còrr air £1m de dh'airgead phoblach a chosg air thuige seo.
A thuilleadh air tuilleadh uairean teagaisg, tha an t-Oll. Ruairidh MacIlleathain cuideachd den bheachd gu bheil feum air fada a bharrachd maoineachaidh.
Tha e ag ràdh seo agus aithisg air a' chùis ag ràdh gu bheil dìth chothroman Gàidhlig a bhruidhinn taobh a-muigh a' chlas, agus nach eil sgilean sgrìobhaidh sam bith a dhìth air na h-oidean, na chnap-starra dhan t-siotam.
Bha an rannsachadh a' coimhead air beachdan an dà chuid luchd-ionnsachaidh agus oidean.
Chuir an t-Oll. MacIllEathain uine seachad a' rannsachadh Ùlpan ann an Israel, Dùthaich nam Bascach agus anns a' Chuimrigh.
1,200 uair de thìde
"Tha e air aithneachadh aig ìre eadar-nàiseanta, ma tha thu airson tighinn gu ìre fhileantachd, dh'fheumadh tu 's dòcha 1,200, no 1,500 uair de thìde a bhith agad sa bhliadhna airson fileantachd a ruigheachd," thuirt e.
"Ann an Israel, agus ann an Dùthaich nam Bascach, bha iad a' teagaisg trì no ceithir uairean de thìde gach là - an àite trì no ceithir uairean de thìde gach seachdain.
"Bha iad ag obair air siostam far an robh thu a' faighinn eadar 20 agus 25 uairean de thìde san t-seachdain airson sia mìosan, no airson bliadhna airson an cànan agad a thoirt air adhart.
"Le sin, leis na h-uairean a th' ann an-dràsta (leis a' Ghàidhlig) chan urrainn dhut ìre fhileantachd a ruigheachd.
"Bheireadh e bliadhnaichean mòra airson 1,200 uair de thìde a chur a-steach air a' chùrsa seo.
"'S e cnag na cùise, càite a bheil daoine a' dol a dh'fhaighinn nan uairean sin anns an t-seachdain?
"Ann an Israel, 's e daoine a bha a' tighinn a-steach dhan dùthaich, agus bha aca ri cànan ionnsachadh airson faighinn air adhart anns an dùthaich.
"An Dùthaich nam Bascach, tha mi a' smaoineachadh nuair a bha mise ann, bha seo airson daoine os cionn 16 bliadhna de dh'aois, agus 's dòcha a-mach à obair - 's le sin 's e dòigh mhath a bh' ann airson ùine a chur seachad agus rudeigin a dhèanamh, agus bha an tìde aca.
"Ach tha e doirbh do dhaoine. 'S dòcha gum bu chòir coimhead cuideachd air cùrsaichean air-loidhne, far am faod daoine a bhith ag ionnsachadh sna h-uairean aca fhèin far a bheil e a' freagairt nas fheàrr dhaibh.
Ionadan Foghlaim
"Agus tha cùrsaichean fìor-mhath air-loidhne," thuirt e.
Nas duilghe ge-tà, tha a bhith a' faighinn cothrom Gàidhlig a bhruidhinn taobh a-muigh chlasaichean, agus mòran de luchd-ionnsachaidh a' fuireach ann an coimhearsnachdan gallda.
"'S e an fheallsanachd air cùlaibh Ùlpan, no dìan-theagasg, gum bi cothrom agad mar a chanas iad 24/7 cha-mhòr, a bhith a' cluinntinn agus cothrom agad air a' chànan," thuirt an t-Oll. MacIllEathain.
"Ann an Dùthaich nam Bascach tha iad a' feuchainn ri ionadan foghlaim sa choimhearsnachd a chur air bhonn - uell, tha sin aca - far a bheil rùmannan airson teagaisg agus cothrom agad a dhol gu àite far am faod thu an cànan a bhruidhinn.
"Agus tha fhios agam gu bheil na Cuimrich a' coimhead air sin an-dràsta. Tha iad airson ionadan mar sin a chur air dòigh anns a' Chuimrigh.
"'S dòcha gur e sin aon rud a bu chòir do dhaoine smaoineachadh mu dheidhinn san dùthaich seo. Seòrsa, chan e "Highlander's Institute" ach rudeigin coltach ris anns gach baile far a bheil fios agad gum faigh thu 's dòcha cupa cofaidh agus cuideigin ann a bhruidhneadh Gàidhlig, cho math ri rùmannan airson a bhith a' teagaisg a' chànain cuideachd.
Sgilean Sgrìobhaidh
"Ach ann an Israel agus Dùthaich nam Bascach 's e an Riaghaltas a tha a' cur tòrr tòrr airgid a-steach dhan ghnothach, agus a tha a' riaghladh an rud cuideachd.
"Le sin 's dòcha gu bheil àite ann airson Riaghaltas na h-Alba barrachd a dhèanamh a thaobh a bhith a' riaghladh an rud," thuirt e.
Tha aithisg an luchd-rannsachaidh a' dèanamh soilleir gu bheil an dòigh-teagaisg a' còrdadh ri luchd-ionnsachaidh.
Ach tha i cuideachd a' sealltainn gu bheil e gu math duilich an cùrsa a lìbhrigeadh, agus duilich àireamhan luchd-ionnsachaidh a chumail suas gu deireadh a' chùrsa.
Tha 144 aonad-ionnsachaidh an lùib a' chùrsa, agus 's e glè bheag a th' air an dèanamh uile - 50 duine ann an 2013.
Am measg nam molaidhean a tha an aithisg a' dèanamh, tha gum bi e riatanach gum bi sgilean sgrìobhaidh aig a h-uile oide, 's gum bi e nas fhasa measadh a dhèanamh air èifeachdachd a' chùrsa.
Mholadh cuideachd gum brosnaicheadh na clasaichean còmhradh am measg oileanaich, gach cuid anns na leasannan le a bhith a' cur air adhart choinneamhan neo-fhoirmeil far am faighear air a' Ghàidhlig a bhruidhinn.


text:
Luaidh ga dhèanamh air comhairliche
Tha luaidh ga dhèanamh air fear de chomhairlichean sgìre An Taobh Siar agus Nis, Coinneach Moireach, a chaochail Dimàirt.
Bha Mgr Moireach 64.
Rugadh is thogadh e ann an Siabost agus bha a theaghlach a' riuth na muilne clò sa bhaile fad ghinealaichean.
Bha Coinneach fhèin na stìuiriche air a' mhuillin 'son 37 bliadhna.
Chaidh a thaghadh mar chomhairliche dha sgìre an Taobh Siar agus Nis ann an 2007 agus fhuair e staigh a-rithist bho chionn dà bhliadhna.
Bha e na chathraiche air Comataidh na h-Àrainneachd agus Seirbheisean Dìon na Comhairle bhon uair sin.
Thuirt Fear Gairm na Comhairle, Tormod Dòmhnallach, gur e deagh dhuine a bh'ann an Coinneach a rinn obair mhòr anns a' Chomhairle.
Bha ùidh mhòr aige ann an spòrs agus e an sàs ann an Camanachd Leòdhais agus air Comhairle Spòrs Leòdhais agus na Hearradh fad bhliadhnaichean.


text:
Droch shìde a' leantainn
Tha Scottish Hydro ag ràdh gu bheil pàirt mòr de dh'Ùig' ann an Leòdhas fhathast gun dealan, agus an droch shìde a' leantainn.
Tha iad air a' mhòr-chuid a cheangal ris an lìon-dealan a-rithist, ach tha na gèiltean a' cur bacadh orra.
Tha mu 4,000 dachaigh anns na h-Eileanan agus air a' Ghàidhealtachd gun an dealan.
Tha cuid ann an Ùig' ann a Leòdhas air a bhith gun dealan bho oidhche Ardaoin a chaidh, agus tha Ùig' gu lèir gun dealan madainn Diluain.
Sgoiltean Dùinte
Tha seo air sgàth thrioblaidean leis an loidhne a tha a' dol a dh'Ùig' tro Chalanais.
Tha pìosan de na Hearadh, gu h-àraid an loidhne a dh'Amhainsuidhe fhathast sìos, agus tha taighean ann an Lacasaigh agus Loch a' Ghainmhich gun dealan.
Tha Grimisiadair air na Lochan fhathast dheth cuideachd, cuid aca bho oidhche Ardaoin.
Tha Scottish Hydro ag iarraidh air luchd-cleachdaidh fòn a chur thuca air a loidhne èiginn, 0800 300 999, gu h-àraid ma tha dealan air a thighinn air mun cuairt orra agus iadsan fhathast dheth.
Tha sgoiltean nan Eilean Siar dùinte gu lèir ged a dh'fheumas tidsearan a dhol a dh'obair.
Bheir a' Chomhairle sùil air am bi e sàbhailte do bhusaichean tòiseachadh a-rithist aig meadhan là.
Ged a tha seirbheis na slàinte ag obrachadh mar is àbhaist cha bhi seirbheis còmhdhail nan euslainteach a' dol.
Tha aiseagan nan Eilean gu lèir dheth an-dràsta. Cha sheòl aiseag Steòrnabhaigh Diluain idir, agus tha i air a bhith an Ulapul bho Là na Sàbaid.
Bheir Cal Mac sùil air na h-aiseagan eile mar a thèid an là air adhart, agus mar sin bu chòir sùil a chumail air làrach-lìn Chal-Mac no fòn a chur thuca.
Tha seirbheisean èiginn air a bhith a' cumail sùil air seann daoine agus euslaintich tron deireadh-sheachdain, agus tha iad fhathast ag iarraidh air nàbaidhean dèanamh cinnteach gu bheil daoine a th' ann an suidheachadh cugalach ceart gu leòr.


text:
Òran Iain Nèill
Tuilleadh mar seo:
Ho Ro Nighean Hé Ro...
An Àm a Bhith a' Fàgail...
Ho Mo Leannan He Mo...
Ochoin a Rìgh gur Mi Tha...
Fiosraichean - Flòraidh NicCumhais
Luchd-clàraidh - Iain Peatarsan
Geàrr-chunntas - Anns an òran seo tha am bàrd a' moladh Iain Nèill. Tha e duilich gu bheil e air falbh.
Fad a' Chlàir (h:m:s) - 00:02:01
Cànan - Gàidhlig
Seòrsa - Òran
Cruinneachadh - Sgoil Eòlais na h-Alba
Àireamh a' Chlàir - 53078
Àireamh an Teip Thùsail - SA1969.135
Àireamh a' Chlàir Thùsail - SA1969.135.B2
Càileachd an Fhuaime - Math
Cruth Inneal a' Chlàir - R2R
Àite Clàraidh:
Siorrachd - Siorrachd Inbhir Nis
Paraiste - Na Hearadh
Eilean - Beàrnaraigh
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/53078/1
Tweet


text:
Published: 28 Mar 2017
Tha sinn air an òrain ainmichte airson an fharpais seo atharrachadh.
‘S e ‘Maighdean Loch nan Eala’ a th’ ann an àite ‘Eilean Cholla’.
Cuiribh fios gu mairi@ancomunn.co.uk airson leth-bhreac de dh’òrain fhaighinn.« Back to Mod News List
Published: 15 Mar 2017
Tha Sgeama Measaidh nan cairtean a’ toirt taic agus spionnadh do dh’fharpaisich an cuid sgilean Gàidhlig a leasachadh, gus am faigh iad na cairtean a tha dhith orra airson pàirt a gabhail ann an cuid de dh’fharpaisean a’ Mhòid. Ri linn seo, tha Sgeama a’ Chomuinn gu mòr a’ cur ris an àrdachadh de fhileantas a-measg inbhich agus luchd-labhairt na Gàidhlig agus ri leasachadh na Gàidhlig san fharsaingeachd.
Faodar iarrtas a chur gu An Comunn Gàidhealach gus measadh a dhèanamh aig àm sam bith den bhliadhna ach tron t-Sultain. B’ fheàrr leis a’ Chomunn Ghàidhealaich nam b’ urrainn do dhaoine Measadh a dhèanamh ro ceann-latha iarrtasan a’ Mhòid.
Bidh agaibh ri Measadh a dhèanamh ro ceann-latha iarrtas a’ Mhòid an ath bhliadhna.
Ma tha sibh airson latha measaidh a chur air dòigh no ma tha ceist sam bith agaibh a thaobh na measaidhean, cuiribh fios gu seonag@ancomunn.co.uk no cuiribh fòn gu 01463 709 705.« Back to Mod News List


text:
- TIOTAL
- Bàgh Bhad a' Chròtha sa gheamhradh agus an 'Queen Mary' air an tràigh
- EXTERNAL ID
- GAIRLOCHM_960
- ÀITE
- Bad a' Chròtha
- SGÌRE
- Geàrrloch
- SIORRACHD/PARRAIST
- ROS: Geàrrloch
- DEIT
- 1961
- LINN
- 1960an
- NEACH-FIOSRACHAIDH
- Taigh-tasgaidh Dualchas Gheàrrloch
- AITHNEACHADH MAOINE
- 6263
- KEYWORDS
- bàtaichean
bailtean beaga
gnìomhachas an iasgaich
ciùradh
sailleadh
iasg
Dealbh-camara de Bhàgh Bad a' Chròtha, air a thogail sa gheamhradh, agus am bàta-seòlaidh beag, an 'Queen Mary' air a tarraing suas air an tràigh.
Tha baile beag Bad a' Chròtha na laighe gu dòigheil air sàilean de Loch Geàrrloch ann an Ros an iar. Le fasgadh o iomadh eilean, tha am bàgh na dheagh acarsaid shàbhailte do bhàtaichean iasgaich is iachtan.
Aig deireadh an naoidheamh linn deug, 's e baile iasgaich trang a bh' ann am Bad a' Chròtha. Bhiodh iasg, gu h-àraid trosg, air a thoirt gu tìr an seo agus ann an Geàrrloch, agus chaidh a thiormachadh ann am Bad a' Chròtha. Bha dà stèisean-ciùraidh ann - fear dhiubh air Eilean Thorasdail agus am fear eile air Eilean Tioram. Tha giomaich, crùbagan is musgain-chaola fhathast air an cur gu tìr an seo agus air an cur gu na margaidhean ann an Alba a deas, ann an Sasainn agus cuideachd nas fhaide air falbh san Roinn Eòrpa.
Tha an t-ionad sàmhach, iomallach seo a' còrdadh ri daoine air an saor-làithean, a bhios a' tighinn ann ach am faic iad na seallaidhean brèagha.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Gairloch Heritage Museum


text:
Gàidhlig - cha bhithinn às a h-aonais!
Haut de la Garenne, Jersey
An uiridh bha mi greis thall ann an Jersey, Dh’fhuirich mise san ostail òigridh ud aig ceann a thuath Jersey . Bha e follaiseach gun d’rinn an YHA mòran obrach san àite. Bha fhathast dealbhan cloinne air na ballachan agus beagan fiosrachadh air dè thachair dhaibh às dè a dh’fhàg iad cùram Haut de la Garenne. Tha a h-uile coltas ann gu robh sgeulachdan eile falaichte a tha a’ tighinn am bàrr a-nis. Fhad s a bha mi ann thog mi an dealbh seo.
Tìr nam blòg no Tìr na Beeb?
Dè mu dheidhinn putain mhòr shonraichte air mullach Tnamb a' sealltainn far a bheil naidheachdan beeb sa Ghàidhlig a leithid am fear seo?
Tha thusa a' leughadh....
Taic eadar-nàiseanta airson iomairt fianais ann an Inbhir Narann
Bidh muinntir Inbhir Narann a’ gabhail na sràidean orra airson oifis a' phuist a shabhaladh
Tha amas aig an riaghaltas Lunnainn Oifis a’ Phuist Sràid a’ Chala a dhùnadh agus tha mòran daoine ann a sheo air bhoil leis an naidheachd sin. Tha mòran seann dhaoine a’ fuireach faisg air làimh agus bhiodh e ro fhada dhaibh a’ dol suas cheann thall a’ bhall dhan oifis a’ phuist eile.
Bidh luchd-fianais a’ cruinneachadh aig taigh na cùirte aig 1030 Disathairne sa tighinn agus aig 1100 bidh caismeachd ann sìos dhan Sràid a’ Chala. ‘S e Comhairle Coimhearsnachd Abhainn Inbhir Narann a tha a’ cur a h-uile càil air dòigh gus an cuspair seo a’ toirt fo chomhair a’ mhòr shluaigh.
Dimàirt sgoinneil – tha mi seachd searbh sgìth dheth!
Carson a tha an telebhisean agam loma-làn le Hillary agus Obama agus truaghan eile a tha a’ dèanamh an dìcheall gus cothrom fhaighinn san àm ri teachd a’ ruith airson an Taigh-Geal? BBC agus ITV sguir dheth! Nach eil fhios agaibh chan eil bhòt againn agus cha bu chòir dhuinn a bhith gabhail gnothaich leis san dòigh cracte seo.
An uair sin chuir mi air an t-sianal fhrangach air Sky agus bha iadsan a-mach air ‘le Super Mardi.’
' A’ Tomhas na Cloiche ' - Iris litreachais ùr aig Clann Tuirc
Fhuair mi am brath-naidheachd na leanas bho Chlann Tuirc:
Tha iris ùr Ghàidhlig ga cur air chois le Clann Tuirc: A’ Tomhas na Cloiche. ’S e iris litreachais a bhios innte, a’ gabhail a-steach rosg is bàrdachd – a’ toirt ruim dhan an tradaisean air fad, le sùil ri nuadhas – agus breithneachadh is lèirmheasadh.
Ged a bhios cuideam san iris – mar a bhiodh dùil – ga chur air litreachas na Gàidhlig, bidh fàilte ro altan air sgrìobhaichean a bhios a’ sgrìobhadh ann an cànanan eile agus ro eadar-theangachaidhean à cànanan eile mar an ceudna, gu h-àraidh far am bi sin a’ beantainn ri leasachadh sam bith ann an litreachas na Gàidhlig fhèin.
Mar sin dheth, tha mi a’ sgrìobhadh thugaibh a ghuidhe oirbh rudeigin a chur a-steach, aon chuid cruthachail no breithneachail. Ma shoirbhicheas leis an iris, bhitheamaid an dùil ris a’ chiad àireamh fhaicinn an clò as t-fhomhar 2008.
Mar as trice, bithear an dùil ri stuth fhaighinn ann an cruth WORD leis a’ phost-dealain


text:
Naidheachdan 11:00m
25 An Giblean 2013 Ùraichte aig Ùraichte aig
Eaconamaidh Bhreatainn
Tha àireamhan oifigeil ag ràdh gun do dh'fhàs eaconamaidh Bhreatainn beagan air a' chiad thrì mìosan den bhliadhna. Bha cuid de dh'eòlaichean den bheachd gum biodh crìonadh eile ann, an treas tilleadh gu crìonadh, ach 's e tomhas Oifis na Staitistig Nàiseanta gun tàinig fàs 0.3% air toradh GDP na dùthcha.
Pàipearan-naidheachd
Tha àimhreit eadar Rùnaire a' Chultair an Alba, Fiona Hyslop, agus am britheamh air an do dh'iarr i ath-sgrùdadh a dhèanamh air riaghladh nam pàipearan-naidheachd. Chuir am Morair McCluskey litir gu ruige Ms Hyslop, a' dol às àicheadh gun deach am panal aigesan na b'fhaide na bu chòir dhaibh nuair a mhol iad laghan ùra stàite airson smachd a chur air obair nam pàipearan-naidheachd.
Ospadal nan Eilean
Tha dragh am measg luchd-obrach Sheirbheis na Slàinte gum faodadh còrr is an treas cuid de na leapannan dùnadh aig Ospadal nan Eilean ann an Steòrnbhagh. Dhearbh Bòrd Slàinte nan Eilean Siar gu bheil iad a' sgrùdadh ghoireasan agus sheirbheisean aig an ospadal, ach thuirt iad nach eil dad de dh'fhios aig an ìre seo dè a' bhuaidh a bheir sin air àireamh nan leapannan.
A' Ghrùthrach
Thèid banachdach na grùthraich a thabhainn air cloinn nas sine an Alba agus dragh ann mun ghalar a' sgapadh sa Chuimrigh agus ann an Sasainn. Tha mòran chloinne ann nas sine na 10 bliadhna de dh'aois nach d'fhuair banachdach leis an amharas agus dragh a bh' ann mu cheangal eadar MMR agus Autism. Agus ged a ghabh àireamh nas àirde banachdach MMR ann an Alba na bha sa chòrr den rìoghachd, tha an t-àrd-oifigeach meidigeach an Alba ag iarraidh air pàrantan a thoirt a-niste do chloinn nach d'fhuair e.
Bangladais
Tha coltas ann a-niste gun deach còrr is 160 duine a mharbhadh nuair a thuit togalach àrd ann am Bangladais. Tha oidhirp ann a-niste air feadhainn a tha beò fon sprùilleach a shàbhaladh.
Eaglais na h-Alba
Thèid moladh gu Àrd-Sheanadh Eaglais na h-Alba ann an Dùn Èideann air an ath-mhìos gum bu chòir rìghrean agus bàn-rìghrean na Rìoghachd Aonaichte crùnadh air leth a bhith aca ann an Alba neo-eisimeilich. Thuirt an Eaglais gu bheil iad a' beachdachadh air sin iarraidh gu foirmeil.
Icetech
Thèid taic agus comhairle a thoirt do chòrr is 70 duine a chaill an cosnadh aig Icetech Freezers ann an Gallaibh a th' ann an làmhan luchd-trusaidh nam fiach. Tha iad ag ràdh nach eil cus dòchais ann gun gabh a' chompanaidh a reic. Bidh Comhairle na Gàidhealtachd agus buidhnean eile a' cumail choinneamhan an ath-sheachdain a dh'innse do luchd-obrach Icetech dè na cothroman a th' ann air trèanadh no cosnaidhean ùra.


text:
- TIOTAL
- Sealladh farsaing air Uibhist a Tuath
- EXTERNAL ID
- PC_PRISCUS_WCS6395
- ÀITE
- Uibhist a Tuath
- SGÌRE
- Uibhist a Tuath
- SIORRACHD/PARRAIST
- INBHIR NIS: Uibhist a Tuath
- LINN
- 1890an
- CRUTHADAIR
- George Washington Wilson
- NEACH-FIOSRACHAIDH
- Mark Butterworth - Priscus
- AITHNEACHADH MAOINE
- 29629
- KEYWORDS
- Uibhist
caolais
Na Hearadh
Beinn Lì
an t-Eilean Fada
bàigh
ceilp
feamainn
Chaidh an dealbh seo a thogail leis an fhear-chamara Albannach Seòras Washington Wilson (1823-93) agus chaidh an dealbh a chleachdadh nuair a dhèanadh e òraidean air eachdraidh Alba. Tha an tuairisgeul seo air a thogail bho na notaichean òraide sgrìobhte le Washington Wilson fhèin.
Taobh thall Caolas na Hearadh tha Uibhist a Tuath na laighe, agus nuair a chithear sealladh farsaing air bho Bheinn Lì, tha e gu tur diofraichte on Eilean Fhada oir, ann an Uibhist a Tuath tha am fearann ìseal, dorcha, letheach fon mhuir air a bhriseadh suas le caolais na mara air a h-uile taobh; gu dearbh tha na linneachan seo cho doirbh 's gun dèidheadh duine nach robh eòlach ann am bàta beag buileach air chall sna cuairtean ioma-shligheach, claiseach a th' annta. Air tràighean nan sàilean caola seo, a tha coltach ri aibhnichean, ach far a bheil a' mhuir a' lìonadh 's a' tràghadh, bidh daoine a' cruinneachadh am beul na h-oidhche a' togail feamainn a loisgeas iad gus ceilp a dhèanamh


text:
Siostam bhòtaidh ri atharrachadh?
Iarraidh a' bhuidheann Neo-eisimeileach aig Comhairle na Gàidhealtachd an t-seachdain seo gun tèid coimhead air an t-siostam bhòtaidh son nan taghaidhean ionadail atharrachadh.
Tha iad mì-thoilichte gu bheil barrachd chomhairlichean aca na th' aig na pàrtaidhean poiliteagach, ach nach eil iad nam buidheann-riaghlaidh.
Tha Buidheann Leasachaidh Thaghaidhean na h-Alba ag ràdh gu bheil an siostam a chaidh a chleachdadh san taghadh ionadail, a' Bhòt Shingilte Ghluasadach, a' toirt deamocrasaidh nas fhaisge air an t-sluagh.
Tha na buill Neo-eisimeileach a' dol às àicheadh sin, agus iad ag ràdh nach do thuig daoine an siostam, is gur e, gu ìre co-dhiù, a bu choireach airson cho beag 's a bha an àireamh de dhaoine a bhòt.
A rèir nan Neo-eisimeileach chan eil e ceart nas motha gun d'fhuair iadsan a' mhor-chuid de chomhairlichean, ach gur iad na pàrtaidhean poiliteagach a stèidhich a' bhuidheann-riaghlaidh.
Iarraidh iad Diardaoin gun tèid buidheann-obrach a stèidheachadh son sgrùdadh a dhèanamh air an t-siostam bhòtaidh, is gu sònraichte ciamar a ghabhas barrachd dhaoine a bhrosnachadh gus am bhòt a chleachdadh.


text:
- TIOTAL
- A ' Phriomh Shràid, Caol Loch Aillse
- EXTERNAL ID
- HCD00270
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 11997
- KEYWORDS
- Caol Loch Aillse
bus a' phuist
taighean-òsta
Tha an sealladh seo de Chaol Loch Aillse, agus an t-Eilean Sgiathanach air a' chùl, a' coimhead sìos a' Phrìomh Shràid (air a bheil an t-ainm Sràid Àrd sgrìobhte 'san dealbh). Tha Taigh-òsta an Temperance air an làimh dheis agus Taigh-òsta na Mara (Marine) nas fhaisg air a' chidhe. Nas fhaide sìos tha soidhne air a chrochadh ag ràdh 'Laundry Inbhir Nis'. Tha bus dhaoine /post ann, a th' air a chlàradh an Inbhir Nis, agus màileidean air an ceangal air a' mhullach. A rèir clàran nan carbadan, b' e làraidh Ford a bh'ann, a bha air a' chlàradh le Sìm Caimbeul à Gleann Seile, Caol Loch Aillse anns an Fhaoilleach 1931
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Sna làithean againn, is e Amazon an neach-reic eadar-lìon as motha air an t-saoghal far am faigh thu stuthan airson gach blas. Tha an t-àrd-ùrlar seo a 'toirt seachad deagh chothroman dha luchd-reic agus luchd-reic treas-phàrtaidh. Ma tha dòigh snasail agad airson do leasachadh gnothachais, bidh Amazon gad mholadh le àrdachadh teachd-a-steach agus suidheachadh àrd inbhe.
Tha an ùidh a th 'aig àrd-ùrlar mion-reic Amazon a' sìor dhol am meud a h-uile latha, a 'tàladh luchd-ceannach barrachd is barrachd dìleas - open source php script generator. A rèir an dàta staitistigeil, co-dhiù $ 88,000 ga chosg gach mionaid gu cruinne air an àrd-ùrlar seo. Bidh luchd-bùtha a 'tarraing Amazon mar àrd-ùrlar far am faod iad a h-uile dad a lorg, eadhon barrachd air Google. Tha Google fhathast na stòr luachmhor, ach airson fiosrachaidh, chan e luchd-rannsachaidh toraidh.
Leis na tha ri ràdh, tha mi a 'smaoineachadh gur e deagh bheachd a th' ann a bhith a 'co-roinn riut mu dheidhinn mar a chuireas tu ri reic Amazon agus a' leasachadh suidheachadh. Mar sin, thoir sùil nas mionaidiche air na molaidhean practaigeach seo.
Dòighean gus reic Amazon a mheudachadh
Dèan lèirmheasan adhartach air Amazon
Chan urrainnear cumhachd ath-sgrùdaidhean luchd-ceannach air Amazon a thoirt gu buil. Tha buaidh mhòr aca air an ìre chlàraichte agad air toraidhean toraidhean rannsachaidh Amazon agus faodaidh iad na h-oidhirpean as fheàrr a leasachadh no a sgrios. A rèir nam figearan gnìomhachais o chionn ghoirid, tha 88% de luchd-cleachdaidh ag ràdh gu bheil iad ag earbsa lèirmheasan air-loidhne cho math ri molaidhean pearsanta agus a 'dèanamh suas an co-dhùnadh ceannach aca stèidhichte air an àireamh agus càileachd nan sgrùdaidhean o chionn ghoirid agus nan rionnagan.
Sin agad carson a dh'fheumas tu a h-uile nì as fheàrr a dhèanamh gus lèirmheasan càileachd agus organaig a ghineadh air na stuthan agad. Dh'fhaodadh ath-sgrùdaidhean leis an susbaint bhideo no ìomhaighean obrachadh iongantach. Mar sin, brosnaich do luchd-cleachdaidh cunbhalach lèirmheasan fada agus fàgail airson cuideachadh le luchd-ceannach eile a 'dèanamh co-dhùnadh ceart. Ma tha fios agad air daoine gu h-ionadail agus gu bheil thu air do thoraidhean a chluinntinn, rachaibh agus faighneachd mu ath-chur ath-bhreithneachadh.
Ach feumaidh tu a bhith mothachail gu bheil Amazon a 'strì an aghaidh neo-organaig no, ann am faclan eile, ath-bhreithneachaidhean brosnachail. Sin as coireach gum feum thu dèanamh cinnteach gu bheil na lèirmheasan uile agad air an cruthachadh gu co-ionann agus a 'coimhead nàdarra.
Gus sgrùdadh a dhèanamh air a h-uile lèirmheas toraidh agad agus a bhith daonnan mothachail air beachdan àicheil, faodaidh tu bathar-bog sònraichte sònraichte a chleachdadh airson an adhbhair seo. Mar eisimpleir, bheir Feedback Five-tool cuideachadh le bhith a 'meudachadh na h-ìre de bheachdan a thèid a chur a-steach agus ag ath-fhreagairt dìreach air freagairtean àicheil.
Obraichidh tu air an luachadh as fheàrr agus an leasachadh agad
Bidh siostam rangachadh Amazon a 'gabhail a-steach sgrùdaidhean toraidhean a-mhàin, reic neach-reic, agus prìs, ach cuideachd mar a tha liosta de thoraidhean air an eagrachadh. Coltach ri Ghoogle, feumaidh tu gu ro-innleachdail a 'toirt a-steach na teirmean rannsachaidh cuimsichte anns an tiotal, na puingean, agus an tuairisgeul. Tha Amazon a 'toirt cothrom do mharsanta tiotal a th' ann a bhith a 'cur a-steach teirmichean rannsachaidh iomchaidh agus faclan tuairisgeulach. Tha an taobh seo de Amazon a 'liostadh optimization eadar-dhealaichte ri Google far am feum thu tiotal goirid agus mionaideach a bhith agad le dìreach aon teirm lorg cuimsichte ann. Ach, tha Amazon airson sìmplidh a dhèanamh air pròiseas a bhith a 'lorg airson botaichean agus luchd-cleachdaidh, a' toirt seachad toradh soilleir air an aon uair. Tha Amazon a 'moladh a bhith a' toirt a-steach na feartan a leanas san tiotal: brand, tuairisgeul, loidhne toraidh, stuth, dath, meud, agus meud. Ach, chan eil feum air slatan-tomhais prìse agus sanasachd anns an tiotal agad a dhèanamh gus luchd-reic a chuimseachadh air a 'phrìomh fhiosrachadh.
Airson na teirmean rannsachaidh as freagarraiche agus nas cuimsichte fhaighinn airson do chlàradh, tha mi a 'comhairleachadh dhut inneal Amazon Keyword a chleachdadh, a bhios a' cur an gnìomh seirbheis fèin-choileanta Amazon airson faighinn a-mach prìomh fhaclan fhada air an earball. A bharrachd air sin, le bhith a 'cleachdadh an inneal seo, faodaidh tu measadh a dhèanamh air tomhas rannsachaidh gach teirm rannsachaidh a thagh thu.
Dòighean a bhith a 'buannachd a' Bhocsa Ceannaich air Amazon
Tha Amazon gu math farpaiseach far am bi e na neach-reic as fheàrr no a bhuannaich Bogsa Ceannaich; feumaidh tu deagh reic a bhith agad agus poileasaidh prìse farpaiseach. Chan eil Amazon a 'toirt seachad seata de riaghailtean teann air mar a bhuannaicheas iad am Bogsa Ceannaich, ach tha mòran nithean ann a tha a' toirt buaidh air do chomas a bhuannachadh.
An toiseach, feumaidh tu a dhèanamh gus meudachadh a dhèanamh air a 'chothroim airson Bogsa Ceannaich. Gus seo a dhèanamh, bu chòir dhut cunntas neach-reic proifeiseanta a bhith agad agus a bhith a 'reic do stuth airson co-dhiù trì mìosan. Is e dòigh eile mar as urrainn dhut a leasachadh le bhith a 'cleachdadh seirbheisean coileanadh Amazon.
A bharrachd, airson bocsa Buy Amazon a bhuannachadh, bu chòir ìre àrd-choileanaidh a bhith agad. Faodar buaidh a thoirt air an ìre àrd-choileanaidh le cùisean leithid eachdraidh de shoirbheachadh soirbheachail, seirbhisean fìor mhath do luchd-cleachdaidh, tomhasan sàr-mhath do luchd-cleachdaidh, agus càileachd sheirbheisean lìbhrigidh.
Bu chòir aire sònraichte a phàigheadh don phrìs a tha thu a 'toirt air tìr (am prìs fìor thoraidh le cìs lìbhrigidh). Gus cumail farpaiseach anns an àite agad, bu chòir dhut sgrùdadh nideoige margaidh a dhèanamh no innealan sònraichte repricing mar FeedVisitor no Teikametricks a chleachdadh. Cuidichidh na h-innealan seo thu gu fèin-obrachail a 'cumail sùil air prìsean nan toraidhean co-cheangailte ris a' mhargaidh agad. Le bhith a 'cleachdadh an inneal seo, bidh e comasach dhut na h-atharraichean riatanach a dhèanamh air a' phoileasaidh prìsean agad uair sam bith a chì thu cuideigin a 'toirt seachad prìs ìseal, bidh agad.
Sanasachd air a 'Phàigheadh Per Click air Amazon
Ma tha thu airson an prothaid agad a mheudachadh air Amazon, feuch ri prògram bathair fo urras Amazon. Cuidichidh e thu gus do stuth a thaisbeanadh fo na toraidhean rannsachaidh, anns a 'cholbh dheas no air na duilleagan mionaideach. Tha Amazon PPC na dhòigh mhath dha ceannaichean air-loidhne a bhith a 'ceannach àite aig toraidhean rannsachaidh TOP aig Amazon. A rèir a 'phrògraim seo, bu chòir do mharsanta pàigheadh gach uair a bhios neach-cleachdaidh a' briogadh air a 'sanasachd aige anns na toraidhean rannsachaidh. Feumaidh an t-àite as fhasa far a bheil thu a 'reic, a' phrìs as àirde a chleachdas tu a phàigheadh.
Seirbheisean margaidheachd air àrd-ùrlar Amazon
Thathar a 'toirmisg air dòighean conaltraidh mar seo leis na cleachdaichean mar ghairm dhìreach agus margaidheachd puist-d air Amazon. Ach, chan eil e a 'ciallachadh nach urrainn dhut dòighean brosnachaidh sam bith eile a chleachdadh gus luchd-reic a thàladh chun bhùth Amazon agad. Faodaidh tu postachd bhlogaichean agus margaidheachd meadhanan sòisealta a chleachdadh gus seo a choileanadh. A bharrachd air an sin, faodaidh tu do bhlog a chruthachadh co-cheangailte ris a 'ghnìomhachas agad. Tha na h-àrd-chabhsairean mar Quora, Hubpages, agus Go Articles cuideachd na àite math airson pìosan susbaint a sgrìobhadh mun chuspair agad, far am faod thu ceangal fhàgail air do stòras Amazon.


text:
1892
'S e bliadhna-leum a bha ann an 1892 (MDCCCXCII).
TachartasanDeasaich
- A' chiad Mòd Nàiseanta anns an Òban.
BreitheanDeasaich
- 3 am Faoilleach - J. R. R. Tolkien, sgrìobhadair Sasannach, ann am Bloemfontein, Afraga a Deas
- 9 an Dàmhair - Ivo Andrić, ann an Travnik. Sgrìobhadair à Bosna agus Hearsagobhana.
- 16 an Dàmhair - Pearl S. Buck, sgrìobhadair Aimearaganach, ann an Hillsboro (Virginia an Iar), Na Stàitean Aonaichte.
- 4 an Dùbhlachd - Francisco Franco, ann am Ferrol. Deachdaire na Spàinne.
BàsanDeasaich
- 3 am Màrt - Constantin Guys, ann am Paris. Peantair Franco-Òlaindeach.
- 5 an Cèitean - Froilán Largacha, ann am Bogotá. Neach-poileataigs à Coloimbia.
- 29 an Lùnasdal - William Forbes Skene, ann an Dùn Èideann. Sgoilear ceilteach à Alba.


text:
Soillearachadh a dhìth anns a' Phàirc
Tha muinntir Oighreachd na Pàirce ann an Leòdhas ag iarraidh fiosrachaidh shoilleir air na bhios an naidheachd gu bheil a' chompanaidh dealain Scottish and Southern Energy (SSE) a' tarraing a-mach à leasachadh tuath-gaoithe san sgìre a' ciallachadh dhaibhsan.
Tha SSE ag ràdh gun tèid iad air adhart le stèisean dealain ann an Grabhair mar a bha dùil.
Ach tha iad ag ràdh gu bheil iad a' bruidhinn ri luchd-leasachaidh ionadail airson còirichean leasachaidh a thoirt dhaibh.
Tha muinntir na Pàirce gus coinneachadh oidhche Ardaoin agus ceist ann ciamar a ghabhas còirichean leasachaidh na h-oighreachd a ghluasad bho bhuidhinn gu buidhinn, agus Cùirt an t-Seisein fhathast a' beachdachadh am faod na croitearan an oighreachd a cheannach an aghaidh toil an uachdarain.
Tha SSE ag ràdh nach gabh an tuath-gaoithe le 26 crann a bha iadsan ag iarraidh a thogail, o chionn 's gum biodh e na chunnart do dh'eunlaith agus nach eil ùidh acasan ann a bhith a' togail tuath nas lugha.
Tha amharas ann gu bheil iad a' bruidhinn ri luchd-leasachaidh tuath-gaoithe Ìsginn mu na còirichean leasachaidh a ghabhail thairis, ged nach eil cinnt ann mu dheidhinn sin.
Bhiodh sin a' fàgail ceist mu na cothroman leasachaidh a bhiodh aig na croitearan nam faodadh iad an oighreachd a cheannach.
Agus tha ceist ann cuideachd càite a bheil sin a' fàgail uachdaran oighreachd na Pàirce, Barry Lomas, mur a tèid an tuath-gaoithe mòr air adhart, agus ma 's i buidheann leasachaidh eile a thogas e.


text:
Dè a' Ghàidhlig air Portcullis?
'S e fear de na rudan as doirbhe mu bhith a' sgrìobhadh sa Ghàidhlig, no ri obair eadar-theangachaidh sa chànan, cho mòr 's a tha i air faclan mionaideach a chall thar nam bliadhnaichean.
'S beag an adhbhar a bh' aig Gàidheil thairis air a' bheagan linntean mu dheireadh, can, a bhith tuigseach air ainmean phàirtean caisteil, mar eisimpleir. No na chanadh iad ri diofar phàirtean de dh'èideadh armach rìdire sna Meadhan Aoisean.
Chanadh gu leòr gun robh an call sin nàdarra gu leòr, 's bhiodh iad ceart. Chan eil raon sam bith air a bhith ann o chionn fhada sam biodhte a' bruidhinn mun leithid anns a' Ghàidhlig.
Tha an aon rud fìor mun Bheurla - ach tha am briathrachas sin stèidhichte, cunbhalach, agus aithnichte.
Eirc-chòmhla
Nuair a sgrìobhas tidsear duilleag-obrach airson eachdraidh a theagasg do chloinn tro mheadhan na Beurla, chan eil ceist ann mu na facail, oir chaidh an tuigse sin a ghlèidheadh, agus tro shiostam an fhoghlaim, chaidh a sgapadh am measg an t-sluaigh.
Cha do thachair sin leis a' Ghàidhlig, ach a-mhàin 's dòcha sa Bhìoball, far an deach gu leòr de rudan mar sin a ghlèidheadh. 'S beag an dream a-nise a thuigeas Gàidhlig a' Bhìobaill gu furasta ge-tà.
Tha ceist ann mar sin, mu na bu chòir gabhail air rudan leithid Battlement, Portcullis, Murder-holes, Seige-towers, agus Mace-and-chain, mar eisimpleir.
Can nam biodh cuideigin ag ullachadh bhòrd fiosrachaidh sa Ghàidhlig airson a dhol mar phàirt de na tha shuas a' mìneachadh eachdraidh Chaisteil Dhùn Èideann - rud cho cudromach ann an eachdraidh na h-Alba 's nach gabhadh smaoineachadh air an dùthaich às aonais, dh'fhaodadh tu a ràdh.
Bhiodh ceist ann am biodh cainnt na dùthcha san là th' ann a' freagairt air an obair.
An sgrìobhadh iad an aon rud air sally-port 's a sgrìobhadh an dàrna eadar-theangaire? Droch sheansa.
Tha oidhirp a' dol a rèir na trioblaid sin, aig a' bhuidhinn Alba Aosmhor. Tha iad a' feuchainn ri ainmean aontachadh airson an leithid de rudan, gus an gabh an cleachdadh gun cheist.
"Tha sinn air maoineachadh fhaighinn bho Bhòrd na Gàidhlig, agus tha sinn a' dol a bhith ag obair leis a' Choimisean Rìoghail, agus le Urras Nàiseanta na h-Alba, agus cuideachd le Stòrrlann, gus liosta a chruthachadh de dh'fhaclan 's de bhriathrachas co-cheangailte ris an àrainneachd eachdraidheil," thuirt Ciorstaidh NicDhòmhnaill, bho Alba Aosmhor.
Quantitative Easing
"Facail mu dhèidhinn arceòlais, agus chaistealan, agus seann eachdraidh 's rudan mar sin.
"'S ann dhan a h-uile duine a bhios e. Tha sinn an dòchas gum bi e gu math feumail, gu h-àraid do sgoiltean, agus cuideachd do dh'eadar-theangairean a tha ag obair air rudan dìreach gus am bi rudeigin cunbhalach aca is urrainn dhaibh a chleachdadh ma tha ceist ann a thaobh na Gàidhlig air siud no seo.
"Gu math tric tha seann fhacal ann, ach chan eil fhios againn an e sin an rud as fheàrr a chleachdadh, ma tha e gu math seann-fhasanta. 'S dòcha gu bheil e nas fheàrr facal ùr a dhèanamh, no dìreach am facal Beurla fhèin a chleachdadh.
"Tha an t-uabhas rudan ann a dh'fheumas tu smaoineachdainn air.
"Tha mise an còmhnaidh a' smaoineachdainn air an fhacal "Dùn" anns a' Ghàidhlig.
"Niste, anns a' Bheurla tha an t-uabhas faclan againn. Tha Broch, agus Dun, agus, Wheelhouse, Roundhouse - gu dearbha rud cruinn sam bith à Linn an Iarrainn, 's e "Dùn" a th' againn air sa Ghàidhlig.
"Ach 's i a' cheist can a-niste airson sgoiltean, airson daoine a tha a' foghlam eachdraidh agus rudan mar sin, a bheil feum againn air Gàidhlig airson gach rud a tha sin.
"Air neo am faod sinn dìreach dùn a chleachdadh?
"Mar sin, chan ann dìreach gum biodh sinn a' cruthachadh liosta 's a' dèanamh fhaclan, ach a' dèanamh rannsachaidh air an dòigh as fheàrr air an t-seòrsa rud a tha seo a leasachadh," thuirt i.
Sin agad an eachdraidh ma-tha.
Ach nuair a thèid an là an-diugh na eachdraidh, am bi buidheann a' coimhead air ais agus a' feuchainn ri Gàidhlig fhaighinn air na rudan a bha cumanta nar beatha?
Leithid "Shower, smartphone, quantitative easing no sandwich."
Gu dearbha, 's gann gu bheil fios againn fhèin.


text:
Rabhadh mu fònaichean-iùil
Tha na Poilis a' toirt rabhaidh do luchd-coiseachd nam beann gun a bhith a' cur earbsa ann am fònaichean-làimhe mar innealan-iùil.
Chaidh 14 duine a thoirt gu sàbhailte oidhche Luain, agus iad air a dhol air iomrall anns a' Mhonadh Ruadh.
B'e an ceathramh turas ann an ceithir oidhcheanan a b'fheudar cobhair a dhèanamh air feadhainn a bha a' cleachdadh fònaichean-coimpiutaireach airson obair-iùil.
Chaidh a' bhuidheann a ghlacadh ann an ceò air Beinn MacDuibh - an dàrna bèinn as àirde ann am Breatainn.
Chuir iad brath air na sgiobannan teasairginn leis na fònaichean-làimhe aca.
Fhreagair Poilis Roinn a' Mhonaidh, agus sgiobannan teasairginn Bràigh Mhàrr agus Obar Dheathain an gairm, a thuilleadh air heileacoptair bho HMS Gannet.
Chaidh a' bhuidheann a stiùireadh gu sàbhailte far na beinn air chois.
Ach tha Poilis Roinn a' Mhonaidh ag ràdh, ged a tha àite aig teicneòlas ann a bhith a' cuideachadh le obair-iùil agus a bhith a' gairm airson cobhair, chan eil e freagarrach air talamh creagach nam beann, no ann an droch aimsir.
Tha iad a' toirt rabhaidh do luchd-coiseachd gur ann orrasan a tha an t-uallach na sgillean agus an uidheamachd cheart a bhith aca, agus iad anns na beanntan.


text:
Co-chomhairle mu sgeama dìon thuiltean
Thathas ag iarraidh air muinntir Chùil Lodair agus Baile Ghobhainn air iomall Inbhir Nis am beachd a thoirt seachad air an ìre mu dheireadh de sgeama dìon thuiltean ionadail.
Tha tuiltean air fìor-dhroch bhuaidh a thoirt air an sgìre sna bliadhnachan mu dheireadh.
Ann an 2011 bhàsaich fireannach 's e a' feuchainn ri cùlbhart a ghlanadh.
Tha Comhairle na Gàidhealtachd a-nis a' moladh lochain a chruthachadh a ghabhas uisge a bharrachd nuair a bhios tuiltean ann.
Thathas cuideachd a' moladh leasachaidhean a dhèanamh airson uisge a thoirt air falbh bho sgìrean ann an dòigh nas èifeachdaiche.
Bidh Comhairle na Gàidhealtachd a' sireadh bheachdan air na planaichean gus an 24mh den Chèitean.
Gainnead ùine
Ach thuirt Cathraiche Comhairle Choimhearsnachd Bhaile Ghobhainn agus Chùil Lodair, Dàibhidh McGrath, nach eil ùine gu leòr ann an sin airson beachd ceart a thoirt seachad.
"Shaoileadh tu gum biodh a' Chomhairle air rabhadh de mhìos a thoirt dhuinn gun robh an co-luadar a' dol a thòiseachadh.
"Feumaidh buidhnean ionadail coinneamhan a chur air dòigh 'son a' chùis a dheasbad agus bidh e gu math duilich dhaibh measadh ceart a dhèanamh agus a chur air adhart san ùine a tha air a cur rompa," thuirt Mgr McGrath.
Thòisich a' cho-chomhairle air an 26mh den Ghiblean agus bidh seisean poblach ann Diciadain an 4mh den Chèitean ann an Eaglais Shaor Bhaile Ghobhainn eadar 12:30f - 7:30f airson cothrom a thoirt do dhaoine na molaidhean fhaicinn.
Gheibhear cothrom cuideachd na planaichean fhaicinn aig prìomh oifis na Comhairle air Rathad Ghleann Urchadain agus ann an leabharlann Chùil Lodair.
Bidh iad ann an sin fhad 's a tha a' cho-chomhairle a' dol air adhart.


text:
Dòchas gum bi cùisean nas rèidhe aig Sgoil Lìonacleit
Chuala coinneamh ann an Uibhist Oidhche Luain gu bheil dòchas ann gun tèid aig sgoilearan agus luchd-teagaisg aig Sgoil Lìonacleit air gluasad air adhart còmhla le conaltradh nas fheàrr agus co-obrachadh.
Bha buaireadh ann an t-seachdain a chaidh, nuair a dh'iarr grunn de na sgoilearan air an t-siathamh bliadhna cead an sgoil fhàgail.
Cha robh na sgoilearan airson fàgail, ach bha iad am beachd gur e seo an aon dòigh air am faigheadh iad èisteachd a thaobh nan cuspairean a bha gan tabhainn agus mar a bha tidsearan a' dèiligeadh leotha.
Aig a' choinneimh, aig an robh mu 50 duine an làthair, dh'aontaich ceannardan na sgoile gun gabhadh dèiligeadh ri cuid de rudan ann an dòigh nas fheàrr.
Thuirt Cathraiche Comhairle nam Pàrantan, Howard Warner, gum bi conaltradh anabarrach cudromach nuair a thig e gu bhith a' gluasad air adhart.


text:
An Cùrsa Adhartais
Ceum: Cùrsaichean air astar
Dòigh lìbhrigidh: Air Astar, Pàirt-ùine
Dè cho fada: 2 bhliadhna
Còd: UQ501
Neach-stiùiridh: Sgioba Chùrsaichean air Astar astar@smo.uhi.ac.uk
Mun a' Chùrsa
Tha an Cùrsa Adhartais stèidhichte aig ìre an luchd-ionnsachaidh a tha ag amas air fileantachd a ruigsinn. Tha e na chùrsa aig astar fad dà bhliadhna, mar as trice, a tha gu ìre mhòr co-ionann ris a' Chùrsa Chomais aig an t-Sabhal Mhòr. 'S e leasachadh sgilean cànain, an dà chuid labhairt is sgrìobhadh, prìomh amas a' chùrsa, ach gheibhear cuspair eile anns an dàrna bliadhna. Faodaidh oileanaich a thighinn do na Sgoiltean Deireadh-Seachdain roghainneil airson cothrom fhaighinn coinneachadh ris na h-oileanaich eile air a' chùrsa agus Gàidhlig a bhruidhinn.
Tha an cùrsa aig Ìre 1 den phrògram cheuma Gàidhlig is Cuspairean Co-Cheangailte aig OGE, agus an dèidh an cùrsa a dhèanamh gu soirbheachail, gheibh na h-oileanaich Teisteanas Foghlaim Àrd Ìre bho OGE.
Nì an t-oileanach fèin-ionnsachadh, mar as àbhaist, a' cleachdadh leabhraichean-obrach is faidhleachan-èisteachd mar ullachadh airson a' chlas-fòn uair no dà uair gach seachdain. Tha na clasaichean seo riatanach don chùrsa agus iad a' solar cothrom bruidhinn ri oileanaich eile is an neach-oide. Bidh oileanaich a' cur seachad 15-20 uair a thìde san t-seachdain air gnothaichean a' chùrsa. Ach thoir an aire nach eil an sin ach moladh - tha a h-uile duine eadar-dhealaichte.
Leabhar-làimhe nan Oileanach & Tuairisgeulan nam Modalan
Sùsbaint a' Chùrsa
Na Modalan
Tha seachd modalan anns a' Chùrsa Adhartais: sia modalan cànain agus modal cuspair. Tha na modalan uile gan teagasg tro mheadhan na Gàidhlig. 'S e 'Saoghal na Gàidhlig 1' ainm a' mhodail chuspaireil. Tha am modal seo na thoiseach-tòiseachaidh air eachdraidh agus soiseòlas nan sgìrean Gàidhealach. Chithear susbaint nam modalan anns na tuairisgeulan gu h-àrd.
Measaidhean
Gheibhear na measaidhean aig deireadh gach modail cànain agus tron a' mhodal chuspaireil. Bidh measaidhean sgrìobhte is labhairt anns na modalan cànain, agus ceistean goirid, taisbeanaidhean agus aistean anns na modalan cuspaireil. Faic na tuairisgeulan gu h-àrd airson fios mu na measaidhean.
Inntrigeadh
Mar as trice bidh oileanaich air crìoch a chur air a' Chùrsa Inntrigidh gu soirbheachail. Air neo, gheibh oileanaich àite air a' chùrsa ma bhios dà Theisteanas Àrd-Ìre no teisteanas co-ionann aca agus an dèidh measadh sgrìobhte agus agallamh a dhèanamh airson faighinn a-mach a bheil comas an oileanaich aig an ìre a tha dhìth airson a' chùrsa.
Feumaidh cothrom coimpiutair is clò-bhualadair, fòn, cluais-fhòn/micro-fòn a chleachdadh agus ceangal eadar-lìon a bhith aig oileanaich. Airson a chuid as fhèarr fhaighinn às a' Chùrsa Adhartais, tha sinn a' moladh gu bheil an dreach as ùire de na prògraman aca agus gu bheil an coimpiutair fhèin a' ruigsinn nan ìrean iomchaidh.
Faic riatanasan coimpiutair san fhaidhle PDF gu h-ìosal.
Riatanasan_Coimpiutaireachd.pdf
Cìsean is Maoineachadh
Airson cìsean thèid chun a cheangal a leanas http://www.smo.uhi.ac.uk/gd/cursaichean/cisean/
Taic mhaoineachaidh
Gheibh cuid a dh'oileanaich an Alba taic airgid tro sgeama 'part-time fee grant' (PFG) aig SAAS (Students Award Agency for Scotland) do dh'oileanaich a tha clàraichte air modalan aig a bheil 30 puingean creideis no barrachd sa bhliadhna. Tha barrachd fios aig www.saas.gov.uk
Dh'fheumadh iarrtas airgid a dhol gu SAAS ro thoiseach a' Chùrsa.
Ma tha oileanach den bheachd gum bi duilgheadas ag èirigh ri linn pàigheadh cìsean a' chùrsa bu chòir fios a leigeil do sgioba rianachd na Colaiste. Tha Sabhal Mòr Ostaig daonnan deònach feuchainn ri fuasgladh a lorg.
Slighean Adhartais
Bidh cothrom aig oileanaich air a' Chursa Inntrigidh aig a bheil 50% aig a' char as lugha sna modalan CA5-CA7 àite fhaighinn air an Dioplòma HE ann an Gàidhlig agus Cuspairean Co-cheangailte.
A' cur a-steach
Nach cuir thu am foirm ùidh seo thugainn. 'S e 21, an t-Ògmhìos 20198 ann ceann-là mu dheireadh a th' againn airson iarrtas a chur thugainn airson a' chùrsa a thòisicheas san Lùnastal 2019. Nach cuir thu fios thugainn trron foirm ùidh agus thèid foirm iarrtas a' Chùrsa a chur thugad an uair sin. Ma 's ann às dèidh a' chinn-là sin a tha sibh a' coimhead air seo, cuir fios thugainn co-dhiù.
Ma tha ceist sam bith agad nach cuir thu fios do sgioba rianachd nan Cùrsaichean air Loidhne air 01471 888 449 no cuir am foirm gu h-àrd thugainn.
Clàran-ama
Bidh an cùrsa, a mhaireas dà bhliadhna, a' tòiseachadh a h-uile bliadhna san Lùnastal no san t-Sultain. Tha ceithir modalan cànain sa chiad bhliadhna agus nì oileanaich na dàrna bliadhna an dà mhodal cànain mu dheireadh agus am modal cuspaireil. Nithear na modalan ann an òrdugh agus thèid an teagasg tro mheadhan na Gàidhlig.
Gheibhear clàran-ama gu h-ìosail air a bheil cinn-latha nam measaidhean is nan saor-làithean. 'S e 21, An t-Ògmhios 2019 an ceann-là mu dheireadh airson iarrtasan 2019/20 ach mas ann às dèidh a' chinn-là sin a tha sibh a' coimhead air seo, cuir fios thugainn co-dhiù.
Clàr-ama 2018 - 19 Modailean 1 - 4 (cruth mìosail)
Clàr-ama 2018 - 19 Modailean 5 - 7 (cruth mìosail)
Uairean nan clasaichean
Gheibhear roghainn uairean nan clasaichean ron t-Seachdain Inntrigidh (gu h-ìosal) agus thèid gach uair clas a dhearbhadh san t-Seachdain Inntrigidh. Bidh caochladh uairean eadar Diluain is Dihaoine ri fhaotainn agus gu h-àbhaisteach cumaidh oileanaich an aon uair teagaisg airson gach pàirt den chùrsa.
Ullachadh agus Inntrigeadh don Chùrsa
Bidh seachdain inntrigidh is ullachaidh ann air an t-seachdain ro thoiseach a' chùrsa ach an dèan na h-oileanaich cinnteach gu bheil fios aca air a' chùrsa gu pragtaigeach is gu teicnigeach agus gus am faigh na h-oileanaich an cothrom bruidhinn ris na h-oileanaich eile agus airson an obair-chùrsa a chur air chois.
Saor-làithean
Bidh Sabhal Mòr Ostaig dùinte aig àm na Nollaig is na Bliadhn' Ùire. Agus bidh saor-làithean an t-Samhraidh ann do dh'oileanaich aig astar agus seachdain san Dàmhair is aig àm na Càisge, no faisge orra. Cha bhi saor-làithean eile air a' chlàr-ama.
Cinn-là mu dheireadh airson clàradh
Tha cinn-là mu dheireadh ann ach am faigh luchd-obrach an t-Sabhail cothrom crìoch a chur air clàradh, àireamhan oileanach, agus airson uairean teagaisg a rèiteachadh airson nan Seachdainean Ullachaidh is Inntrigidh. 'S e 21, An t-Ògmhios 2019 an ceann-là mu dheireadh airson iarrtasan 2019/20.
Sgoiltean deireadh-seachdain
Thèid sgoil deireadh-seachdain fad dà latha a chumail, mar as trice aig an t-Sabhal Mhòr, mu choinneimh gach dà mhodail airson oileanach a tha clàraichte air a' Chùrsa Adhartais agus a rèir ùidh.
Tha iad roghainneil is iad a' toirt cothrom do dh'oileanaich na dh'ionnsaich iad a neartachadh agus a chur an gnìomh, agus cothrom coinneachadh ri oileanaich eile is oidean. Bu chòir do dh'oileanaich iarrtas a chur a-steach cho luath 's a ghabhas.
Clàr-ama
Disathairne 9.45m gu 4.45f agus Didòmhnaich 9.45m gu 1f (gabhaidh seo atharrachadh)
Cosgaisean
Tha àite-fuirich aig a' Cholaiste, ma tha sin a dhìth, agus biadh an lùib cosgais na sgoil deireadh-seachdain. Chan eil cosgaisean-teagaisg ann idir.
Àite-fuirich
Airson àite-fuirich ionadail cliog an seo no thoir sùil air www.visitscotland.com Airson àite-fuirich aig a' Cholaiste thoir sùil air an fhiosrachadh gu h-ìosal.
A' siubhal gu SMO
Bruth an seo airson fios air siubhal gu Sabhal Mòr Ostaig agus Mapa na Colaiste
An Leabharlann
Mar as trice, bidh Leabharlann an t-Sabhail Mhòir, anns a bheil cruinneachadh de ghoireasan air cànan, cultar is dualchas na Gàidhlig, fosgailte nuair a bhios sgoiltean deireadh-seachdain ann.
Faigh àite air Sgoil Deireadh-Sheachdain
Airson àite a ghleidheadh air sgoil deireadh-seachdain, thoir sùil air na leanas:
'S ann aig Sabhal Mòr Ostaig a tha còir sgoiltean deireadh-seachdain atharrachadh no a chur dheth.
Feumaidh tu àite aig gach sgoil deireadh-seachdain fa leth a ghleidheadh is a phàigheadh.
Bidh cinn-là is foirm-clàraidh airson 2019-20 deiseil beagan às dèidh toiseach a' Chùrsa.
Ma tha ceistean sam bith agad mu àiteachan-fuirich na Colaiste, cuir post-dealain gu luchd-obrach nan Cùrsaichean Air Loidhne.
Thèid iarraidh ort pàigheadh nuair a thèid an t-àite agad a dhearbhadh. Feumaidh tu pàigheadh cho luath 's a thèid an t-àite agad a dhearbhadh.
Cleachd am foirm seo airson iarrtas a chur tron phost.
Ma tha ceistean sam bith agad, cuir post-dealain gu luchd-obrach Cùrsaichean Air Loidhne air astar@smo.uhi.ac.uk


text:
Uaigh Chaluim Chille ga creachadh
Tha poilis a' rannsachadh an deach oidhirp a dhèanamh gus uaigh Chaluim Chille air Eilean Ìdhe a chreachadh.
Thuirt Alba Aosmhor gun deach milleadh a dhèanamh air doras-ùrlair os cionn làrach na h-uaighe tràth feasgar Dhiluain.
Thuirt manaidsear Abaid Eilein Ìdhe, Sìne Mhàrtainn, gu bheil iad an amharas gur e cuideigin a bh' air turas là chun an eilein a bu choireach.
Thuirt i, ged nach robh dad air fhàgail anns an uaigh a ghabhadh a ghoid, gum bu chòir do dhaoine le fios a leigeil chun nam Poileas ma bha iad air dad amharasach fhaicinn.


text:
Dh'Fhalbh mi leis na Lùban Laghach
Tuilleadh mar seo:
Chunnaic Mi Nighean Donn...
Tè a fhuair dìoghaltas air...
Betsy Bell
Betsy Bell
Fiosraichean - An t-Urr. Uilleam MacMhathain
Luchd-clàraidh - ;
Geàrr-chunntas - Òran aithreachais le caileag. Bha i air a mealladh le lùibean òg, laghach, a dh'innis na breugan dhi mu dheidhinn oighreachd a bha aige ann an Èirinn. Dh'fhalbh i leis agus phòs i e, ach 's ann a fhuair i a-mach nach robh sìon aige, agus b' fheudar dhaibh fuireach ann am bothan beag còmhla ri a piuthar-cèile. Tha i a' gabhail an aithreachais a-nis agus an dòchas gun gabh a h-athair i air ais. Bhiodh i deònach air obair sam bith a dhèanamh nan gabhadh e air ais dhan dachaigh i.
Fad a' Chlàir (h:m:s) - 00:04:32
Àm Clàraidh - 1961.08.29
Cànan - Gàidhlig
Seòrsa - Òran
Cruinneachadh - Sgoil Eòlais na h-Alba
Àireamh a' Chlàir - 86920
Àireamh an Teip Thùsail - SA1961.074
Àireamh a' Chlàir Thùsail - SA1961.074.A5
Càileachd an Fhuaime - Math
Cruth Inneal a' Chlàir - R2R
Àite Clàraidh:
Siorrachd - Meadhan Lodainn
Paraiste - Dùn Èideann
Baile/Àite - Dùn Èideann
Notaichean a' Chlàir - A version of the song which is also known as 'Taighean Geala'.
Ceangal Maireannach - http://www.tobarandualchais.co.uk/gd/fullrecord/86920/1
Tweet


text:
Coimisean ùr an Fhearainn air coinneachadh
Choinnich Coimisean ùr an Fhearainn ann an Inbhir Nis Dimàirt airson a' chiad uair bho chaidh a stèidheachadh.
Chaidh an Coimisean a chruthachadh mar phàirt de reachdas ùr fo Achd Ath-leasachaidh an Fhearainn (Alba) 2016.
Tòisichidh an obair aca gu h-oifigeil anns a' Ghiblean 2017.
An dèidh na coinneimh, thuirt iad gun robh iad ag iarraidh cluinntinn bhon a h-uile duine mu na beachdan aca air ath-leasachadh fearainn.
Thuirt an Coimisean cuideachd gun robhar airson sluagh nam bailtean a bhrosnachadh gus beachdan a thoirt seachad a cheart cho math ri daoine a tha fuireach air an dùthaich.
Bidh dleastanas air a' Choimisean sgrùdadh a dhèanamh air an lagh agus air poileasaidhean agus molaidhean a chur air beulaibh Riaghaltas na h-Alba.
Tha còignear choimiseanairean fearainn agus aon choimiseanair do thuathanaich màil air a' Choimisean.
Bidh an Coimisean stèidhichte ann am prìomh bhaile na Gàidhealtachd, agus tha dùil gum bi mu 20 dreuchd an cois obair na buidhne.
"A h-uile coimhearsnachd"
Thuirt aon de na coimiseanairean, an Dr. Sally Reynolds, gu bheil an Coimisean ag obair airson a h-uile coimhearsnachd air feadh Alba - an dà chuid anns na h-eileanan agus anns na bailtean.
Thuirt an Dr. Reynolds gu bheil tòrr cheistean ann fhathast a thaobh mar a bhios an Coimisean ag obair còmhla ri buidhnean eile.
Tha dùil gum bi an Coimisean a' coinneachadh a h-uile mìos gus an tòisich an obair cheart an ath-bhliadhna.


text:
Deasbad mu irisean Gàidhlig
12 An Dùbhlachd 2013 Ùraichte aig Ùraichte aig
Tha deasbad bheothail air tòiseachadh air leithid Twitter agus Facebook mu dheidhinn iris Ghàidhlig.
Tha seo an dèidh na naidheachd gu bheil an iris mu dheireadh a bha ga clo-bhualadh, Cothrom, a' dol à bith, 's e ro chosgail do bhuidhinn an luchd-ionnsachaidh, Clì Gàidhlig, a cumail a' dol.
Ach tha an naidheachd air iarrtas a thogail airson iris Ghàidhlig nas fharsainne air pàipear no gu didseatach.
Tha Dòmhnall Moireasdan ag aithris.


text:
Tha an dealbh camara seo a' sealltainn Sràid a' Chala anns A' Phloc tràth anns na 1920an, a' lùbadh timcheall cladhach an òib fasgach ann an Loch Carran. Chaidh a' chuid as motha de na taighean seo a thogail anns an 19mh linn, agus ged a tha coltas air cuid dhuibh gu bheil tughadh orra fhathast, tha an tughadh air feadhainn eile air falbh agus tha iarann preasach no sgèat an àite an tughaidh. Air an làimh dheis, tha cuideigin a' sìneadh a-mach an uinneag, ach chan eil a' clann anns an t-sràid gu h-ìosal a' toirt aire sam bith dhaibh. A rèir coltais, tha barrachd ùidh aig a' bhalach beag anns an each agus cairt a tha dìreach air a dhol seachad. Dh'fhaodadh gur e teaghlach an neach-togail-dhealbh, Mairead Nic a' Phearsain, Niall agus Màiri, a bhiodh tric a' dol còmhla ri Donnchadh Mac a' Phearsain air a thurais à Caol Loch Aillse, a' chlann agus am màthair a th' anns an dealbh.
'S e an t-seann Eaglais Shaor air Sràid Innis a chaidh a thogail ann an 1845 ach a chaidh atharrachadh gu flataichean ann an 1993, an togalach leis a' ghèbhil dùbhailte ann an cùl an deilbh air an làimh chlì. Tha am baile àlainn seo an-diugh na cheann-uidhe a tha a' còrdadh ri mòran luchd-turais, le mòran de na taighean nan dàrna dachaigh, no a' toirt àite-fuirich fèin-frithealaidh.
Chaidh Am Ploc a stèidheachadh le Iarla Shìophrt ann an 1794 agus dùil aige mòran de a luchd-gabhaltais fhuadach bhon fheaarann bu thoraiche, ach dh'fheumaist an oighreachd a reic gus fhiachan a phàigheadh. Chaidh an suidheachadh aithneachadh mar àite a bhiodh freagarrach airson stèisean iasgaich ann an sgrùdadh dha Comann Bhreatainn airson Iasgach a dhol am Feabhas agus chaidh am baile a phlannadh le seo san amas. Lean an sealbhadair ùr Sir Ùisdean Innis air le na planaichean ann an1801 agus chruthaich e am baile dha a chroitearan gabhalrais a chaidh fhuadach bho àitichean eile air an oighreachd.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Co-dhiù a tha thu a 'leasachadh làrach do thoraidhean fhèin, ag obair gu cruaidh gus beatha a chur ris bidh dàta a 'cur ris an iarrtas agad, no dìreach airson an dàta a tharraing a-mach airson rannsachadh, faodaidh cuid de na h-innealan sgrìobidh lìn tòrr ùine a shàbhaladh agus a chumail gar cuideachadh. Sin as coireach gu bheil sinn air na ceithir innealan sgrìobaidh lìn as cumhachdaiche agus as fhearr a shàbhaileas tu ùine is lùths gu cinnteach.
1. Uipath:
Tha Uipath a 'speisealachadh ann a bhith a' leasachadh bathar-bog fèin-ghluasaid eadar-dhealaichte leithid sgrìobadh sgrion agus innealan sgrìobadh lìn airson an dà chuid air an lìon agus air an deasg. Tha sgrìob-lìn Uipath air a bhith na fhìor fhuasgladh agus freagarrach airson luchd-prògraman nach eil a 'cleachdadh chòraichean. Faodaidh e faighinn thairis air na dùbhlain co-cheangailte ri dàta lìn coitcheann, leithid làraichean-lìn, cladhach geal, agus faidhlichean PDF a 'sgrìobadh - destock pneus izon izon. Feumaidh tu dìreach a draoidheachd dàta dàta fhosgladh agus an fiosrachadh a tha thu airson a tharraing a shoilleireachadh. Leig leis an inneal seo a dhleastanas a choileanadh taobh a-staigh an ama a chaidh a shuidheachadh, agus bidh an toradh fìor mhath. Gheibh thu goirid sgrìobhainnean CSV agus Excel ceart. Leis a 'phrògram seo, bidh e comasach dhut lìonadh agus seòladh foirm a dhèanamh fèin-ghluasadach. Leig leam an seo innse dhut gu bheil feartan cuingealaichte aig an tionndadh an-asgaidh, ach tha a 'chiad dhreach gu math daor agus chan eil e freagarrach do luchd-seilbh nam blog no do mhaighstirean-lìn prìobhaideach.
2. Import.io:
Iompachadh..Tha io a 'tairgsinn prògram deuchainn an-asgaidh dhuinn agus a' cuideachadh le bhith a 'sgrìobadh an dàta bho àireamh mhòr de dhuilleagan lìn. Bidh an t-seirbheis seo a 'dèiligeadh ris na duilleagan lìn uile mar na stòran dàta a dh'fhaodadh a bhith ann agus a' cruthachadh APIan airson a luchd-cleachdaidh. Ma thachras gun deach an duilleag a chuir thu a-steach a phròiseasadh roimhe, gheibh thu an API agad sa bhad. A dh 'aindeoin sin, faodaidh Import.io stiùir a thoirt dhuinn tron mhodh-obrachaidh airson matric sgrapaidh a chruthachadh le cuideachadh bho luchd-ceangail agus luchd-tarraing taobh a-staigh 20 uair a thìde. Tha an t-seirbheis seo iongantach agus furasta a chleachdadh, agus chan fheum thu sgilean teicnigeach sam bith idir. Ach, chan urrainn Import.io seòladh bho aon duilleag lìn gu fear eile le aon bhriogadh. Uaireannan, bheir e suas dà latha gus na h-aithisgean agad a chur a-steach.
3. Kimono:
Tha Kimono ainmeil mar aon de na h-innealan sgrìobadh lìn as fheàrr gus an ùine agad a shàbhaladh nuair a thèid dàta a thoirt a-mach. Tha am prògram seo ainmeil am measg luchd-leasachaidh agus prògraman a tha airson cumhachd a thoirt do na stuthan aca gun chòd sam bith. Sàbhailidh e do ùine oir is urrainn dhut eisimpleirean adhartach agus àicheil de thrèanadh a thoirt seachad leis an inneal seo. A bharrachd air an sin, tha an API air a chruthachadh airson duilleagan lìn d 'mhiann agus faodaidh an dàta a bhith air a liostadh ann an riochd sam bith. Tha Kimono ag obair gu math luath agus tha e math airson dàta fhaighinn mu mhargaidhean stoc agus mu chuairtean. Gu mì-fhortanach, chan eil seòladh sam bith ri fhaighinn, agus feumaidh sinn ùine a chaitheamh gus an inneal seo a thrèanadh mus toir e seachad fiosrachadh mionaideach dhut.
4. Sgàilean-sgrion:
Tha sgrìob-sgrion na sgrìobair lìn chumhachdach eile a tha a 'dèiligeadh ri mòran ghnìomhan cruaidh agus ioma-fhillte, leithid seòladh, luachadh, agus cur às do dhàta mionaideach. Feumaidh cuid de phrògraman a bhith sa phrògram seo agus faodar an cur air bhog sa bhad. A bharrachd air an sin, faodaidh tu an proxy a chur ris, agus cruthaich pàtranan a th 'air an tarraing às an dàta agad ann an mionaidean. Tha an inneal seo ag obair le JavaScript agus HTML. Faodaidh tu cuideachd feuchainn ris an àrd-ùrlar Citrix agus àrd-ùrlaran coltach ris. Is e an aon chonaltradh gur e prògram daor a tha seo agus is dòcha gum feum thu sgilean codaidh bunaiteach no adhartach fhaighinn gus am prògram a chleachdadh.


text:
Òran do Loch Iall - text
Musíš se nejprve přihlásit. Pokud nemáš účet, tak se zaregistruj
o deoch-slàinte mo ghaisgich
's còir a faicinn 'ga lionadh
is a cumail an cleachdadh
mar fasan da rìreadh
h-uile fear leis nach àit i
f'agam esan an iotadh
bhith 'ga h-òl gur h-e b'annsa
ma's branndaidh no fìon i
gur e b'annsa, gur e b'annsa
's a Dhòmhnaill òig Abraich
do shlàinte gum faic mi mun'n cuairt i
an t-og firinneach smachdail
nach robh tais an am cruadail
's beag iongnadh an t-àrdan
bhith gu h-àrd ann ad ghruaidhean
's a liuthad fuil rìoghail
tha sìoladh mu d'ghuillibh
's a liuthad fuil, 's a liuthad fuil
's dearbhadh air sin Sliabh a' Chlamhain
gun d'fhuair sibh barrachd an cruadal
thug thu an dùthchas o d'sheanair
b'àrd-cheannard air sluagh e
tha mo dhuil anns an Trianaid
ma's nì thig gu buaidh e
gum faic mi thu ad Dhiuca
an dèidh an crun ud a bhuannachd
'is 'nad Dhiuc', 'is 'nad Dhiuc'
cha b'e siubhal na slàinte
bh'aig a' ghraisg us a'teicheadh
's iomadh còta ruadh maduir
bh'anns an àraich gun leithcheann
agus slìnnein o'n ghualainn
agus cnuac chaidh a leagail
le luths nam fear làidir
ghabh an t-àrdan gun eagal
le luths nam fear, le luths nam fear...
Glenfinnan (Songs of the '45)
- Òran do Loch Iall
- Òran air a' Bhreith a' Ph..
- Òran Eile don Phrionnsa
- An Fhìdeag Airgid
- Alasdair's Tune
- Clò Mhic Ille Mhìcheil
- Mo Rùn Geal Òg
- 'S Muladach Mi 'S Mi air ..
- Gaelic Psalm Theme
Capercaillietexty
- 1. Servant To The Slave
- 2. Ailein Duinn
- 3. Fear a' Bhàta
- 4. An t-Iarla Diùrach
- 5. An Eala Bhàn
- 6. Arrival Theme
- 7. Maighdeannan na h-Àiridh
- 8. Eilean a' Cheò
- 9. The Tree
- 10. Him Bò


text:
- TIOTAL
- Litir gu Bòrd nan Sgìrean Dòmhail mu Dhrochaid Uèir
- EXTERNAL ID
- Z_GB1741_R31_3_10
- ÀITE
- Healadal
- SGÌRE
- Tunga is Fàrr
- SIORRACHD/PARRAIST
- CATAIBH: Fàrr
- DEIT
- 20 Cèitean 1901
- LINN
- 1900s
- NEACH-FIOSRACHAIDH
- Ionad Tasglainn Ghallaibh
- AITHNEACHADH MAOINE
- 6212
- KEYWORDS
- tairgse
togail dhrochaidean
drochaid ueir
Healadal
Mealbhaich
Smigill
smigleburn
gore-booth
Bòrd nan Sgìrean Dòmhail
Litir o Chlàrc Comhairle a' Pharraist ann am Fàrr gu Bòrd nan Sgìrean Dòmhail mun drochaid fo thairgse ann an Smigill an Healadal.
Tha an litir ag ìnnse gu bheil an Col. Gore-Booth den bheachd nach eil an t-àite air a shùileachadh ann an Smigill idir freagarrach agus gun iarradh e cus rathaid agus gun cosgadh e dà cheud is sia fichead not airson drochaid coise a-mhàin. Le beagan a bharrachd airgid ga chosg ghabhadh drochaid freagarrach do charbadan a thogail.
Tha an litir ag ràdh gun deach am bòrd an sparradh gus taic a chur ri an leithid de rathad a chionns gun coileanadh seo siostam nan rathaidean san sgìre. Mar sin tha e an urra ri Bòrd na Comhairle na h-ath cheuman a dhèanamh gus an tachair seo: plana, tuairmse agus molaidhean a shònrachadh


text:
Dragh mu ghairmean poilis
Tha Poileas Alba a' dol às àicheadh gu bheil mar a chaidh seirbheisean agus goireasan a thoirt còmhla a' dèanamh thrioblaidean.
Sheall figearan air an d' fhuair am Pàrtaidh Tòraidheach greim gun deach mearachdan a dhèanamh ann am mu 200 cùis far an do dh'fhòn ball den phoball thuca anns a' bhliadhna a dh'fhalbh.
Dùinidh seòmar stiùiridh Inbhir Nis san Fhaoilleach a' fàgail gur ann ann an Dùn Dè a thèid gairmean bhon Ghàidhealtachd 's na h-Eileanan a fhreagairt.
Thuirt an Iar-Àrd-Chonastabal, Nelson Telfer, gum bi iad a' dèiligeadh ri còrr air dà mhillean gairm sa bhliadhna, agus mar sin gur ann ann an àireamh ghlè bheag de chùisean a chaidh mearachdan a dhèanamh.


text:
Sgiobair ùr aig sgioba iomain an Eilein Sgitheanaich
Bidh Jonathon Shockie MacIlllinnein na sgioabir air sgioba iomain an Eilean Sgitheanaich son seasain 2012.
Bha Shockie MacIlllinnein a tha air cluiche do dh'Alba aig ìre òigridh na leas-sgiobairair an sgioba an-uiridh, is tha e air a bhith na phàirt cudromach den sgioba on a chluich e sa bhuidhinn a bhuannaich Cupa a' Bhaile Mhòir ann an 2008.
'S urrainn dha cluich san dà chuid an loidhne dìon neo am meadhan na pàirce.
Bidh e os cionn na sgioba son a' chiad uair nuair a chluicheas an t-Eilean Sgitheanach ann an Cupa Cuimhneachaidh Sheòras Mhichie an aghaidh na sgioba a bhuannaich an lìog agus Cupa na Camanachd an-uiridh, Baile Ùr an t-Sleibh air an 11mh den Ghearran.
An uairsin 's ann a bhios aire a' tionndaidh chun na lìog is an t-Eilean Sgitheanach a' feuchainn ri dèanamh nas fheàrr am bliadhna na rinn iad an-uiridh.
Chrìochnaich iad san 6mh àite a-mach a 8 sa chiad lìog aig tuath.


text:
Product Description
Details
Contemporary Gaelic song, with bouzouki, cello, flute, uillean pipes, fiddle, field organ, piano & guitar adding their textures to the settings. Kathleen sings a mixture of old well-known songs & newer ones, some translated into Gaelic especially for her. Track Listing: Bha Mise Raoir Air An Airigh; Oganaich An Or-fhuilt Bhuidhe; Tuireadh Bard Thurnaig; Reul Alainn A Chuain; O Luaidh; Dh'eirich Mi Moch Madainn Cheitein; Ceud Failt' Air Gach Gleann; Jimmy Mo Mhile Stor; Oran Talaidh Na Mna-sidhe; Oran Na Cloiche; Duthaich MhicAoidh; A Mhic Iain 'ic Sheumais; Oran Dhomhnaill Phadrig Iagain; An Da Fheannaig
Additional Information
Additional Information
Customer Reviews
You may also like
Music For Old Time Dancing Volume 3
CD-Audio
Pourquoi Quebec
CD-Audio
Occasionals - Live
CD-Audio
The Three Cities
CD-Audio
Beg and Borrow
CD-Audio
James Ross
CD-Audio
Grand Scottish Marches
CD-Audio
Drones and Chanters 1
CD-Audio
Bho Thir Nam Craobh
CD-Audio
Tae The Green Woods Gaen
CD-Audio
Whirlin' In Berlin
CD-Audio
Airplang Ii Fiddle Music
CD-Audio


text: ‘S e baile meadhanach ann an ceann a deas na h-Eadailt a th’ ann an Agrigento (Sicilianais: Girgenti, Greugais: ἈkpάYaς, Laideann: Agrigentum). Chaidh am baile a stèidheachadh mu 582 - 580 R.C. leis na Greugaich à Gela. Tha e suidhichte aig 230m os cionn ìre na mara, faisg air A’ Mhuir Mheadhanach anns an sgìre (Eadailtis: Provincia) Agrigento fhèin, anns an roinn (Eadailtis: Regione) Sicilia, mu cheann a deas an eilein, 518km air falbh bhon An Ròimh, prìomh-bhaile na dùthcha, 91km bho Phalermo agus 134km bho Chatania.[1] Tha 59,163 daoine a’ fuireach anns a’ bhaile,[2] an 92mh baile as motha na dùthcha.[3]


text:
- TIOTAL
- Clas 156 aig Rèile Bhreatainn air cladach Loch Carrann
- EXTERNAL ID
- PC_HRS_TRAINS_001_232
- ÀITE
- Loch Carrann
- SGÌRE
- Loch Carrann
- SIORRACHD/PARRAIST
- ROS: Loch Carrann
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28260
- KEYWORDS
- locomotaibhean
Comann Rèile na Gàidhealtachd
HRS
trèanaichean
Clas 156 DMU (Aonad Dìosail Ioma-sheòrsach [Multiple Diesel Unit]) air cladach Loch Carrann.
B' e 'Super Sprinter' a bh' air na trèanaichean sin. Chaidh 114 dhiubh a thogail aig deireadh nan 1980an aig Ionad-obrach Washwood Heath ann am Birmingham. Aig an àm a chaidh seo a sgrìobhadh (An t-Ògmhios 2011) thathas fhathast gan cleachdadh.


text:
- TIOTAL
- An t-Easbaig Jolly
- EXTERNAL ID
- PC_STAND_CATH_046
- DEIT
- 1840
- LINN
- 1820an
- CRUTHADAIR
- W. H. Lizars
- NEACH-FIOSRACHAIDH
- Scottish Episcopal Church, Diocese of Moray, Ross and Caithness
- AITHNEACHADH MAOINE
- 30042
- KEYWORDS
- eaglaisean
clèirich
ministearan
easbaigean
leabhraichean
leabhar-lann
Chaidh an gràbhaladh seo a thogail o chòmhdach aghaidh de chruinneachadh de dh'obair na 19mh linn aig an Easbaig Alasdair Jolly. Chaidh an gràbhaladh a dhèanamh leis a' chompanaidh Lizars ann an 1940, o pheantadh le J. Moir à 1821.
B' e easbaig tràth san 19mh linn aig Eaglais Easbaigeach na h-Alba a bh' anns an Easbaig Jolly. Rugadh e gu teachlach easbaigeach ann an Cala nan Clach no Stonehaven ann an 1756 agus b' e neach-marsanta air a dhol na mhaighstir-sgoile a bha na athair. An dèidh dha Colaiste Marischal ann an Obar Dheathain fhàgail aig aois sia no seachd-deug, rud a bha cumanta aig an àm, chaidh Jolly na thaoitear do theaghlach Leslie à Rathais, a chionn 's nach b' urrainn dha, air sgàth a chreideimh, a dhol a dh'obair san eaglais nàiseanta no ann an gin de na sgoiltean aice. Mar thoradh air Ar-a-mach nan Seumasaich bha an Eaglais Easbaigeach air fhàgail fo fhìor chuingealachaidhean, gus an deach na Laghan Peanasachaidh a thogail ann an 1792.
Mu aois fhichead chaidh Jolly a chur na dhreuchd Easbaigeach agus bha e an ceann choithionail anTurriff fad dà bhliadhn' deug. Ann an 1788 chaidh a ghluasad dhan Bhruaich, Baile nam Frisealach, ach cha do fhreagair e dùilean nan daoine mar mhinistear. Bha e a' fuireach leis fhèin shuas ann an taigh beagh air an t-Sràid Àird, ann an dà rùm a ghabhadh faighinn thuige le staidhre chaol fhiodha. Chaidh a bhiadh a thoirt dha le boireannach on àite a bhiodh ga ghiùlan fo a h-aparan. Bhiodh e ag èirigh a h-uile là mu 4 sa mhadainn, agus an dèidh ùrnaighean bhiodh e na shuidhe a' leughadh a' chuid a bu mhotha den là. Cha robh mòran dhaoine na choithional agus mar sin cha bhiodh e a' caitheamh cus ùine a' tadhal orra air fad. Cha robh mòran sheirbhisean no choinneamhan ann, ach bhiodh Jolly an còmhnaidh ag aithris a Dhleasdanais dha fhèin aig an taigh. Bhiodh e a' comanachadh leis fhèin a' cleachdadh na Sàcramaid Glèidhte, bho nach robh comanachadh aige san eaglais ach còig turais sa bhliadhna.
Ged a bha an t-Easbaig Skinner na aghaidh, chaidh Jolly a dhèanamh na Easbaig Co-ghnìomhach aig Moireibh ann an 1796, ged nach robh feum aig an Easbaig MacPhàrlain air cuideachadh sam bith aig an àm. Dà bhliadhna an dèidh siud rinneadh Jolly na Easbaig Mhoireibh leis fhèin, a' cumail sùil air clèireach de 's dòcha leth dhusan. Bhiodh e a' tadhal 's a' dèanamh co-neartachadh san Sgìre-easbaig aon turas gach trì bliadhna, agus chaidh a' chuid a bu mhotha de ghnothaichean eile na sgìre a dhèanamh tro litrichean. Cha robh cus ùidh aige ann an gnothaichean coitcheann na h-Eaglais, 's chuireadh e dùbhlan air cha mhòr a h-uile h-atharrachadh ann an gnàthas is cleachdadh agus sheachnadh e gach co-chruinneachadh is co-labhairt a b' urrainn dha.
Ach bha ùidh mhòr aige san Liturgy, Sgrìobhadh is cànan na h-eaglais, gu h-àraid cho sònraichte 's a bha Suipeir an Tighearna. Bu mhòr a b' fheàrr leis Litreachas Alba na h-ama seach faclan Leabhar nan Ùrnaigh Coitcheann.
Nuair a thadhail Seòras IV air Dùn Èideann ann an 1822 bha eagal air a cho-easbaigean mar a bhiodh coltas Jolly, bhon bha an t-aodach aige seann-fhasanta agus bha a ghruag-cinn lom. Ach, ge-ta, bha gruag ùr air a bhith a thabhairt dha agus bha e faiceallach gun leanadh e cleachdaidhean ceart 's mar sin choisinn e meas Rìgh Hanòbhair, aig àm a bha na h-easbaigean Albannach fhathast air am faicinn mar Sheumasaich.
Dh'innis Raibeart Chambers (o theaghlach nan clo-bhuaileadairean) mu chèilidh a rinn e air an Easbaig Jolly ann an 1826. Mus do ràinig Chambers, bha an t-easbaig, ged nach robh mòran ùine aig airson dèanamh deiseil, air a chòmhdach na dheise dhubh sgiobalta seann-fhasanta, na bhrògan leis na bucaillean agus le gruag air a bha cho geal ris an t-sneachda, na shuidhe na rùm air a chuairteachadh air fad le sgeilpichean làn leabhraichean, a' chuid as motha dhiubh aosda agus air cuspairean diadhachd. "The look of the venerable prelate was full of gentleness, as if he had never had an enemy, or a difficulty, or anything else to contend with, in his life. His voice was low and sweet, and his conversation most genial and kindly, as towards the young and unimportant person whom he had admitted to his presence."
Dh'fhàs Jolly deagh leabharlann, ged nach biodh aige ach tuarasdal glè bheag. Dh'fhoillsich e cuid obraichean, an tè as ainmeile ann an 1831, 'The Christian Sacrifice in the Eucharist'.
Chaochail Jolly na chadal am 29mh Ògmhios 1831. Chaidh a thiodhlacadh, mar a dh'iarr e, ann an Turriff. Bha e air a bhith dèanta na Dhotair Diadhachd aig Colaiste Washington, Connecticut, USA, ann an 1826. Às a dhèidh rinneadh an t-Easbaig Daibhidh Low na Easbaig Mhoireibh, fear a bha mar tha na Easbaig Rois is Earra-ghèidheil. Thàinig an sgìre an uair sin a bhith aithnichte, còmhla, mar Sgìre-easbaig Mhoireibh, Rois, Earra-ghàidheil is nan Eilean.
Tha an dealbh den Easbaig Jolly air a stèidheachadh air gràbhaladh a bha ann an seilbh Phrionnsapail Colaiste na Diadhachd aig deireadh na naoidheimh linn deug agus a tha an-diugh ann an cùram Eaglais Easbaigich na h-Alba. Ann an 1958 chuir Colaiste Diadhachd na h-Eaglais Easbaigich pàirt mòr den leabharlann aig Jolly a-steach air iasad fada gu Leabharlann Nàiseanta na h-Alba. Chaidh seo atharrachadh ann an 1970 na ghibht agus chaidh an còrr de na leabhraichean o leabharlann Jolly a chur ris.


text:
Dragh mu shalachar air Beinn MacDuibh
Tha na tha de shalachar dhaonna ga fhàgail air mullach Beinn MacDuibh anns a' Mhonadh Ruadh a' cur dragh air na buidhnean carthannais leis a bheil i.
'S e Beinn MacDuibh an dàrna beinn as àirde ann am Breatainn.
Ach tha Comann Rìoghail Dìon nan Eun (RSPB) agus Urras Nàiseanta na h-Alba (NTS) ag ràdh gu bheil salachar air a lorg fiù 's ann an seann tobhtaichean air a' bheinn far am bi daoine a' gabhail fasgadh ann an droch shìde.
Dh'iarr iad air luchd-coiseachd gun a dhol dhan taigh-bheag air a' bheinn, ach ma dh'fheumas iad, an salachar aca a thiodhlacadh gus nach mill e a' bheinn do chàch.
Thuirt Jeremy Roberts, a tha na mhanaidsear air Tèarmann Obar Nithidh an RSPB, a tha a' gabhail a-steach pìos den bheinn: "Ghuidhinn air a h-uile duine a thig chun na beinne spèis a thoirt dhan àite mhìorbhailleach seo, agus an giùlain fhèin gu dòigheil.
"Fagadh sibh a' bheinn mar a dh'iarradh sibh a lorg.
"'S e àrainneachd air leth cugallach a th' ann, agus tha an leithid seo de dhol-a-mach a' milleadh na beinne don fheadhainn a thig thuice".
Tha pìos den bheinn cuideachd air Oighreachd Loidse Mhàrr, a tha leis an NTS. Thuirt Peter Holden, a tha na mhaor air an oighreachd, nach gabhar ris an "dol-a-mach mhì-shòisealta".
"Lorgar cuid den àrainneachd as iomallaiche agus as glana a th' againn air na mullaichean. Tha iad am measg nan làraichean as dùbhlannaiche airson luchd-tadhail, agus luchd-manaidsearachd.
"Dh'iarramaid air luchd-tadhail a bhith ag amas air a' phrionnsabal "Na Fàg Lorg" agus a bhith a' tiodhlacadh salachar dhaonna air falbh bho chlàr na beinne."
Dh'fhoillsich Comhairle Sreap na h-Alba stiùireadh air mar a bu chòir dèiligeadh ri salachar air a' bhlàr a-muigh o chionn ùine.


text:
- TIOTAL
- Am Ploc
- EXTERNAL ID
- PC_JMSTRACHAN_275
- ÀITE
- Am Ploc
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- CRUTHADAIR
- JM Strachan
- NEACH-FIOSRACHAIDH
- J I R Martin
- AITHNEACHADH MAOINE
- 29096
- KEYWORDS
- baile beag
cladach
Am Ploc
Chaidh baile beag a' Phluic a stèidheachadh ann an 1794 le Col Francis Humberston MacCoinnich Shìophairt aig an robh oighreachd Loch Aillse aig an àm. Chaidh am plana a leasachadh ann an 1801 nuair a chaidh an oighreachd a reic ris an Ridire Uisdean Innes a thug taighean seachad airson feadhainn de na tuathanaich aige a chaidh fhuadach, a rinn am beò-shlaint à iasgach agus togail bhàtaichean, seach nach robh mòran talamh-àiteachais ann. Tha Sruth a' Chamais a' toirt sìde bhlàth dhan sgìre agus tha am baile beag ainmeil airson nan craobhan pailm a bhios a' fàs ri taobh a' chladaich a bharrachd air an t-suidheachadh àlainn aige.


text:
Cead ga dhiùltadh airson tuathan-gaoithe an Cataibh
Dhiùlt ministearan aig Riaghaltas na h-Alba cead a thoirt seachad do dhà thuath-gaoithe ann an Cataibh.
Bha Oighreachdan Shalachaidh is Dhubh Choille airson 22 chrann a thogail.
Dh'iarr a' chompanaidh mhòr chumhachd SSE cead airson 23 crainn.
Thuirt ministearan aig Riaghaltas na h-Alba gum biodh buaidh ro mhòr aig na planaichean air "talamh fhiadhaich".
Bha Ministear a' Chumhachd, Fearghas Ewing, ag ràdh: "Tha sinn air a dhèanamh soilleir gum feum tuathan-gaoithe a bhith anns na h-àiteachan ceart an Alba, agus tha poileasaidh dealbhachaidh na h-Alba air ceamannan a stèidheachadh a tha a' ciallachadh gun tèid tuathan-gaoithe a chur ann an àiteachan freagarrach."
Thuirt e gun do sheall e gu mionaideach ris na planaichean, ach gum "biodh buaidh ro mhòr aca air coltas an àite".
Bha SSE ag ràdh gur e bristeadh dùil a bh' anns an naidheachd.
Thuirt iad cuideachd gun sealladh iad ris na roghainnean a th' aca co-cheangailte ris a' phròiseict mus can iad an còrr.


text:
Eas-aonta mu phlana Linne Chrombaigh
Tha Ùghdarras Phort Chrombaigh air dragh a thogail mu phlana aig a' bhuidhinn Global Energy Group gus caladh prìobhaideach a stèidheachadh aig beul Linne Chrombaigh.
Dh'innis Global Energy, leis a bheil Gàrradh Bhàgh an Eige, gu bheil iad a' deasachadh tagradh gu Riaghaltas na h-Alba gus ùghdarras caladh ùr a stèidheachadh.
Nam faigheadh iad cead, bhiodh smachd aca air sgìre fharsaing timcheall air beul Linne Chrombaigh.
Cothrom
Thuirt Àrd-Stiùiriche Ùghdarras Phort Chrombaigh, Bob Buskie, gun deach an t-ùghdarras a stèidheachadh le achd pàrlamaid bho chionn 40 bliadhna gus dèanamh cinnteach gum faodadh an linne air fad cothrom a ghabhail air leasachaidhean ann an gnìomhachas na h-ola sa Chuan a Tuath.
Dh'innis Mgr Buskie gur e sin prìomh amas an ùghdarrais fhathast is nach eil iad deònach leigeil le dad ceist a chur mu choinneimh.
Thuirt e cuideachd gun cuir iad an aghaidh plana sam bith a dh'fhaodadh bacadh a chur air an fharpais a tha companaidhean ùra air cur ris an sgìre.
Chan eil Global Energy Group air freagairt a thoirt air beachdan Mhgr Buskie.


text:
- TIOTAL
- Dealbh de chromagan tarraing airson Rèile na Gàidhealtachd, 1933
- EXTERNAL ID
- GB232_D501_36_003
- ÀITE
- N/A
- DEIT
- 1933
- LINN
- 1930an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 8160
- KEYWORDS
- rèilichean
carbadan
cairtean
stoc gluasadach
Dealbh einnseanair làn mheud de chromag tarraing den t-seòrsa a bha Rèile Lunnainn, Meadhan-thìre agus Alba a' cleachdadh air Rèile na Gàidhealtachd. Chaidh am plana a dhealbhachadh aig ionad-obrach St Rollox ann an Glaschu agus 'se 1933 an ceann-latha a th' air.
'S e pàirt den uidheam airson a bhith a' ceangail carbadan agus cairtean ri chèile a th' ann an cromagan tarraing.


text:
Molaidhean ùra airson tuathanasan-èisg
Tha beachdan mhuinntir Shlèite gan sireadh air molaidhean airson dà thuathanas-èisg a togail san sgìre.
Tha companaidh à Sealtainn a' sireadh cead airson 10 cèidsichean a chur ann an dà làraich ann an Loch Èiseort.
Chan e seo a' chiad turas a dh'fheuch Hjaltland Seafarms Earranta cead fhaighinn airson tuathanas èisg.
Chaidh an t-iarrtas aca airson leasachadh ann an Loch Shlaopain a dhiùltadh as t-Samhradh.
Loch Èiseort
Tha Hjaltland Seafarms Earranta a' sireadh cead airson 10 cèidsichean, anns a bheil meud 120 meatair cruinn, a chur aig dà làraich ann an Loch Èiseort - tè eadar Tocabhaig agus Tarsgabhaig, agus tè eile aig a' Chàrn Dearg air taobh tuath na locha.
Chan eil fios fhathast dè an t-seasamh oifigeil a ghabhas Comhairle Coimhearsnachd Shlèite.
Thuirt cathraiche na buidhne, Ruairidh Moireach: "Bha aon iarrtas ann mar-thà agus tha Comhairle na Gàidhealtachd air sin a dhiùltadh.
"Tha dà iarrtas eile air tighinn a-steach a-nise agus 's e a tha sinne a' dèanamh, a' toirt cothrom dhan mhòr-shluagh na beachdan a th' aca a thoirt dhuinne.
"'S iad sin na beachdan a thèid air adhart gu Comhairle na Gàidhealtachd."
Eòlaichean
Dh'innis Mgr Moireach gum biodh eòlaichean an làthair aig na coinneamhan gus beachdan a thoirt air a' bhuaidh a bheireadh na tuathanasan-èisg air an àrainneachd, air a' chladach, agus air a' mhuir.
"Tha iasgairean a' cleachdadh a' chladaich a tha seo fad na tìde. Tha sinn gam faicinn a h-uile là, a-muigh a' togail nan cliabh.
"Feumaidh sinn beachd a ghabhail air dè a' bhuaidh a bhios aig na tuathanasan-èisg a tha seo, no am bi buaidh idir aca, air gnìomhachas nan daoine sin," thuirt Mgr Moireach.
Is coltach gum bi argamaidean làidir air gach taobh agus, ri linn sin, tha a' Chomhairle Coimhearsnachd airson na 's urrainn dhaibh de dh'fhiosrachadh a chur fa chomhair an t-sluaigh mus tèid co-dhùnadh a dhèanamh.
"Tha dà thaobh air a h-uile sgeulachd," thuirt Mgr Moireach.
Cothromachadh
"Tha tuathanachas-èisg na ghnìomhachas mòr, mòr ann an Alba a-nise agus tha e a' cur gu mòr ri teachd-a-steach na rìoghachd. Tha sin a' dèanamh feum mhòir; tha e a' toirt obraichean do dhaoine agus a' cur ri ionmhas iomadach sgìre.
"Air an làimh eile, tha gnìomhachasan a th' againn mar-thà - mar a tha iasgairean clèibhe timcheall an seo - a tha a' dèanamh bith-beò dhaibh fhèin agus dhan fheadhainn a tha còmhla riutha air na bàtaichean.
"Feumaidh sinn cothromachadh a dhèanamh eadar an dà chuid," thuirt e.
Tha chun an 17mh là den t-Samhain aig a' phoball ri beachd a chur chun na Comhairle air an leasachadh a thathar a' moladh eadar Tocabhaig 's Tarscabhaig agus bi cothrom ann fhathast beachd a thoirt air an dàrna leasachadh.


text: Rugadh e ann am Weil der Stadt agus bha e na oileanach aig Oilthigh Thübingen. Dh'obair e ann an Graz eadar 1594 agus 1600, far an do sgrìobh e Mysterium Cosmographicum. Dh'imrich e do Phràg ann an 1600 gus còmhla ri Tycho Brahe ag obair, ach chaochail Brahe ann an 1601. Ann am Pràg sgrìobh Kepler Astronomia Nova, a tha a' toirt cunntas air na laghan aig Kepler mu ghluasad nam planaidean. Dh'imrich e do Ghraz ann an 1611 agus dh'obair e cuideachd ann an Linz, Sagan agus Regensburg far an do chaochail e ann an 1630.[1]


text:
Naidheachdan 11:00m
15 An Giblean 2013 Ùraichte aig Ùraichte aig
Sochairean Sòisealta
Tha casg ùr air sochairean sòisealta a' tòiseachadh an-diugh leis a' chiad earrainn dheth ann an ceithir sgìrean ann an Lunnainn mus tèid a stèidheachadh air feadh Bhreatainn. Tha an Riaghaltas ag ràdh gun sàbhail sin còrr is £100m gach bliadhna. Tha na Làbaraich ag ràdh ge-tà, gu bheil poileasaidh an Riaghaltais a' ciallachadh gu bheil cosgais nan sochairean-stàite a' sìor èirigh.
Iorac
Chaidh còrr is 20 duine a mharbhadh ann an sreath de dh'ionnsaighean boma ann am bailtean air feadh Ioraic. Chaidh dithis a mharbhadh le boma ann an càr aig port-adhair eadar-nàiseanta Baghdad.
Coirea a Tuath
Thuirt Rùnaire nan Stàitean Aonaichte, John Kerry, gu bheil Aimeireaga deònach bruidhinn ri Coirea a Tuath, ma nì Coirea a Tuath na bu chòir dhi a thaobh a dleastanas eadar-nàiseanta. Thuirt Mgr Kerry gu bheil a' choimhearsnachd eadar-nàiseanta gu lèir a' cur an aghaidh mar a tha Coirea a Tuath air a bhith a' maoidheadh armachd niuclasaich air dùthchannan eile.
Faslann
Tha mu 30 duine air iad fhèin a cheangal le sèinichean gu geataichean aig ionad a' Chabhlaich Rìoghail aig Faslann air Linne Chluaidh agus iad a' togail fianais an aghaidh armachd niuclasaich. Chuir luchd-iomairt fad an deireadh-sheachdain seachad air an làraich 's iad ag iarraidh air riaghaltas na Rìoghachd Aonaichte cur às do dh'armachd niuclasach Trident.
Seach-rathad Inbhir Nis
Tha comhairlichean air Ghàidhealtachd a' bhòtadh an-diugh air an ath-earrainn de phlana airson rathaid ùir agus taighean ùra air taobh siar Inbhir Nis. Tha luchd-iomairt ag ràdh gum mill am plana sgìre bhrèagha nàdarra den bhaile.
Aiseag Ùr
Tòisichidh seirbheis aiseig ùr samhraidh airson turasachd agus malairt a bhrosnachadh ann an Cinn Tìre. Bidh CalMac, às leth Còmhdhail Alba a' ruith seirbheis trì tursan san t-seachdain eadar Àird Rosain agus Ceann Loch Chille Chiarain, agus i a' tadhail cuideachd gach Disathairne air Brodaig an Eilean Arainn. Tòisichidh an t-seirbheis ùr air an ath-mhìos.
Seirbheisean Aiseig
Tha trioblaidean teicnigeach a' ciallachadh nach eil seòlaidhean aig CalMac an-diugh fhathast co-dhiù eadar Ùige, an Tairbeart agus Loch nam Madadh. Tha an Hebrides ann an Ùige an-dràsta 's i a' feitheamh ri càradh. Tha iad ag ràdh gum bi fiosrachadh a-rithist ann aig meadhan là, no 's dòcha nas tràithe na sin ma bhios am fiosrachadh ann. 'S tha gaoth làidir cuideachd a' toirt buaidh air na h-uidhir de sheirbheisean aiseig Chaledonian Mhic a' Bhriuthainn an-diugh. Gheibh sibh am fiosrachadh sin bho na h-oifisean aig CalMac, air neo air an làraich-lìn aca.


text:
Beachdan gan sireadh mu leabharlainn
Tha beachdan mhuinntir nan Eilean Siar gan sireadh mu na leabharlainn aca.
Tha sia leabharlainn fo sgèith na comhairle, a thuilleadh air trì bhanaichean a bhios a' dol timcheall nan coimhearsnachdan.
Nochd connspaid roimhe nuair a chaidh co-dhùnadh Leabharlann Steòrnabhaigh a dhùnadh gach Diluain airson airgead a chùmhnadh.
Tha còrr air 11,000 ball aig seirbheis leabharlann nan Eilean Siar, agus chleachd iad an t-seirbheis còrr air 200,000 turas an-uiridh.
Thuirt Iain MacAmhlaigh bho Roinn Obair Shòisealta agus Choimhearsnachd na Comhairle gu bheil iad airson cluinntinn bho bhuill, bho dhaoine a b' àbhaist a bhith a' cleachdadh na seirbheis agus cuideachd bho dhaoine nach do chleachd a-riamh i.
Thèid sreath de choinneamhan a chumail air feadh nan Eilean Siar.